cyanic-selkie/wikianc huggingface dataset:
പുന്നപ്ര-വയലാർ സമരം
കലാപത്തിനുള്ള കാരണങ്ങൾ
തൊഴിലാളിയൂണിയനുകളുടെ വളർച്ചയും, ശക്തിയും വ്യവസായികളിലും, ഭൂപ്രഭുക്കന്മാരിലും നേരിയതല്ലാത്ത ഭയം സൃഷ്ടിച്ചു. സാധ്യമായ എല്ലാ മാർഗ്ഗങ്ങളുമുപയോഗിച്ച് അവർ പ്രസ്ഥാനത്തെ അടിച്ചമർത്താൻ നോക്കി. തൊഴിലാളികളെ ദേഹോപദ്രവം ഏൽപ്പിക്കാൻ തുടങ്ങി. വീടുകളിൽ കയറി സ്ത്രീകളേയും കുട്ടികളേയും പോലും ഉപദ്രവിച്ചു. യൂണിയനിൽ ചേർന്നു എന്ന കാരണം പറഞ്ഞ് തങ്ങൾ താമസിക്കുന്ന ഭൂമിയിൽ നിന്നും ഒഴിപ്പിച്ചു. ഉണ്ടായേക്കാവുന്ന പ്രശ്നങ്ങളെ മുൻകൂട്ടി കണ്ട് സർക്കാർ കൂടുതൽ പോലീസുകാരേ ഈ പ്രദേശങ്ങളിലേക്കയച്ചു. തൊഴിലാളികളുമായുള്ള ഏറ്റുമുട്ടലിൽ ജന്മികളുടെ സഹായിയായ രാമൻ എന്നൊരാൾ മരിച്ചു. സൈന്യവും പോലീസും സ്ഥലത്തെത്തി തൊഴിലാളികളെ ക്രൂരമായി മർദ്ദിച്ചു. യൂണിയനാഫീസുകൾ തകർത്തു, അറസ്റ്റ് വാറണ്ടുകൾ പുറപ്പെടുവിച്ചു. ഇത്തരം ചെയ്തികൾ കൂടുതലായപ്പോൾ ക്യാമ്പുകൾ സംഘടിപ്പിക്കുന്നതിനെക്കുറിച്ച് തൊഴിലാളികൾ ചിന്തിക്കാൻ തുടങ്ങി.
പുന്നപ്രയിലെ വെടിവെപ്പ്
ഉയർന്നുവരുന്ന കമ്യൂണിസ്റ്റ് പ്രസ്ഥാനത്തെ അടിച്ചമർത്തുന്നതിനു് ആലപ്പുഴ, ചേർത്തല മേഖലകളിലേക്കു് ഗവണ്മെന്റ് കൂടുതൽ പോലീസുകാരെ നിയോഗിച്ചു. അതേ സമയം തന്നെ തൊഴിലാളികൾക്കു് ഒരു തരം അർദ്ധസൈനികപരിശീലനം നൽകുന്നതിനുവേണ്ടി കമ്യൂണിസ്റ്റ് പാർട്ടി വിവിധകേന്ദ്രങ്ങളിൽ വോളണ്ടിയർ ക്യാമ്പുകളും സംഘടിപ്പിച്ചു. സർക്കാർ തങ്ങളുടെ പോലീസ് സേനയ്യ്ക്കു് ക്രമസമാധാനപ്രശ്നങ്ങൾ കൈകാര്യം ചെയ്യുന്നതിനു് വിപുലമായ അധികാരങ്ങൾ നൽകിക്കൊണ്ടിരുന്നു.
കർഷക തൊഴിലാളികളുടെ സായുധ പ്രതിരോധം കമ്യൂണിസ്റ്റ് നേതാക്കളായ ടി.വി. തോമസ്, പി. ടി. പുന്നൂസ്, ആർ. സുഗതൻ തുടങ്ങിയവരുടെ കീഴിൽ ശക്തിപ്പെട്ടു. ഇതിനെതിരായി ദിവാൻ സർ. സി.പി. ഭീകരഭരണം അഴിച്ചുവിട്ടു. ആലപ്പുഴയിലെ എല്ലാ കമ്യൂണിസ്റ്റ് പാർട്ടി സംഘടനകളും നിരോധിക്കപ്പെട്ടു. ഗവണ്മെന്റിന്റെ മർദ്ദനനയങ്ങൾക്കും വിലക്കയറ്റത്തിനുമെതിരെ തീരദേശതൊഴിലാളികൾ 1946 ആഗസ്റ്റ്, സെപ്തംബർ മാസങ്ങളിൽ തുടരെത്തുടരെ പണിമുടക്കി. ഏതുനിമിഷവും പൊട്ടിത്തെറിക്കാവുന്ന നിലയിൽ ഗവണ്മെന്റിനും സംഘടിതതൊഴിലാളി വർഗ്ഗത്തിനും ഇടയിൽ സംഘർഷം ഉരുണ്ടുകൂടി.
അക്കൊല്ലം ഒക്ടോബറിൽ പുന്നപ്ര ഗ്രാമത്തിലൂടെ ഒരു സംഘം പോലീസുകാർ മാർച്ചുനടത്തി. സ്ഥലവാസികളെ ഭീഷണിപ്പെടുത്തുക എന്ന ഉദ്ദേശത്തിലാണിതു ചെയ്തതെങ്കിലും ഗ്രാമീണർ സായുധരായിത്തന്നെ അവരെ നേരിട്ടു. ഗത്യന്തരമില്ലാതെ പോലീസിനു പിന്തിരിയേണ്ടി വന്നു.
1946 ഒക്ടോബർ 20 ന് തിരുവിതാംകൂർ സ്റ്റേറ്റ് കോൺഗ്രസ്സ് 27 ആവശ്യങ്ങളുള്ള ഒരു പത്രിക സർക്കാരിനു സമർപ്പിച്ചു. ദിവാനെ മാറ്റി ഉത്തരാവദ ഭരണം നടപ്പിലാക്കുക എന്നതായിരുന്നു മുഖ്യമായ ആവശ്യങ്ങളിലൊന്ന്. ഒക്ടോബർ 22-നു് അഖില തിരുവിതാംകൂർ ട്രേഡ് യൂണിയൻ കോൺഗ്രസ്സ് ഒരു രാജ്യവ്യാപക പണിമുടക്കു പ്രഖ്യാപിച്ചു. ഇതിന്റെ ഭാഗമായി ആലപ്പുഴ പട്ടണത്തിൽ തൊഴിലാളികളുടെ ഒരു ഗംഭീരപ്രകടനം നടന്നു. ആ പ്രദേശത്തെ ഗതാഗതം പൂർണ്ണമായും സ്തംഭിച്ചു. വ്യവസായശാലകളെല്ലാം അടച്ചിട്ടു. രാജാവിന്റെ ജന്മദിന ദിവസമായ 1946 ഒക്ടോബർ 25 ന് പണിമുടക്കിയ തൊഴിലാളികൾ ആലപ്പുഴയിൽ നിന്നും പുന്നപ്രയിലേക്ക് ജാഥയായി പോയി. കള്ളർകോട്ടിൽ ജനക്കൂട്ടത്തെ പിരിച്ചുവിടാൻ സൈന്യം വെടിവെച്ചു. ഒരാൾ മരണമടഞ്ഞു. ആയുധധാരികളായ ജനക്കൂട്ടം പുന്നപ്രക്കു സമീപം പോലീസ് ഔട്ട്പോസ്റ്റ് ആക്രമിച്ചു ഒരു സബ് ഇൻസ്പെക്ടറും, മൂന്നുപോലീസുകാരും മരിച്ചു. പോലീസ് തിരികെ നടത്തിയ വെടിവെപ്പിൽ 27 പേർ കൊല്ലപ്പെട്ടു. ഒക്ടോബർ 25 ന് ചേർത്തല അമ്പലപ്പുഴ താലൂക്കുകളിൽ പട്ടാളനിയമം പ്രഖ്യാപിച്ചു.
പുന്നപ്രയിൽ നടന്ന ഈ ആക്രമണങ്ങൾ 1946 ഒക്ടോബർ 24-(കൊല്ലവർഷം 1122 തുലാം 7) നു ആയിരുന്നു.
മാരാരിക്കുളം വെടിവെപ്പ്
പുന്നപ്രയ്ക് പുറമേ ആലപ്പുഴ നഗരത്തിനും പതിനഞ്ച് കിലോമീറ്റർ വടക്കുമാറി മാരാരിക്കുളവും തൊഴിലാളിസമരവേദിയായിരുന്നു. ഇവിടെ സംഘടിപ്പിച്ച ക്യാമ്പിലും നൂറുകണക്കിന് തൊഴിലാളിൾ പട്ടാളത്തെ നേരിടാനായി പരിശീലനം നേടി. തുടർന്ന് പുന്നപ്രയിൽ നിന്നും വയലാറിലേക്ക് മാർച്ച് ചെയ്യാനിരുന്ന പട്ടാളക്കാരുടെ മാർഗ്ഗം തടസ്സപ്പെടുത്തുക എന്ന ലക്ഷ്യത്തോടെ അന്നത്തെ ആലപ്പുഴ - കൊച്ചി പാത  (നിലവിൽ ദേശിയപാത 66) ലെ മാരാരിക്കുളം പാലം തകർക്കുവാൻ സമരക്കാർ തീരുമാനിച്ചു. പുന്നപ്രയ്കും വയലാറിനുമൊപ്പം കൂടുതൽ ആളുകൾ മരിച്ചുവീണ മറ്റൊരു കേന്ദ്രമായിരുന്നു മാരാരിക്കുളം. പാലം തകർക്കാനായെത്തിയവർക്കുനേരെ സർ.സി.പി.യുടെ പട്ടാളം ഒക്ടോബർ 26 (കൊല്ലവർഷം 1122 തുലാം 7)ന് മാരാരിക്കുളത്ത് നടത്തിയ വെടിവെയ്പിൽ അഞ്ചുപേർ തൽക്ഷണം മരിച്ചതായാണ് ഔദ്യോഗിക കണക്ക്. ഇവിടെവെച്ച് മരണപ്പെട്ട പതിനാലിച്ചിറയിൽ ശങ്കരൻ, പാട്ടത്തിൽ ശങ്കരൻകുട്ടി, തോട്ടത്തുശ്ശേരിൽ കുമാരൻ, പോട്ടച്ചാൽവെളി ഭാനു, പേരേവെളി കുമാരൻ എന്നിവരെ പട്ടാളക്കാർ പാലത്തിനു സമീപം തന്നെ കുഴിച്ചുമൂടി. പരിക്കുകളോടെ രക്ഷപ്പെട്ട മാമൂട്ടിൽ ഗോവിന്ദനും തൈത്തറ രാമൻകുട്ടിയും പിന്നീട് മരിച്ചു. 1972 ൽ ദേശിയപാത 47 കമ്മീഷൻ ചെയുന്നതിനായി അന്ന് നിലവിൽ ഉണ്ടായിരുന്ന റോഡ് വീതികൂട്ടി പണിതപ്പോൾ സമരക്കാർ പൊളിച്ച ശേഷം പുനർനിർമിച്ച പാലത്തിനു അടുത്തായി പുതിയ രണ്ട് വരി പാലം വരുകയും പഴയ പാലത്തിലൂടെ ഗതാഗതം നിർത്തുകയും ചെയ്തു. കാലപ്പഴക്കവും സംരക്ഷണം ഇല്ലായ്മയും കൊണ്ട് 2018 ൽ ചരിത്ര സ്മാരകം ആയ പാലം തകർന്നു..
വയലാർ
ഇതിനെ തുടർന്ന് തൊഴിലാളികൾ ചേർത്തലയ്ക്ക് അടുത്തുള്ള വയലാർ ഗ്രാമത്തിലേക്ക് പിൻ‌വാങ്ങി. ഒരു തുരുത്തായ ഈ ഗ്രാമം ഒളിവിൽ പദ്ധതികൾ ആസൂത്രണം ചെയ്യുന്നതിനു അനുയോജ്യമായിരുന്നു. സർക്കാരിനെതിരെ തൊഴിലാളികൾ പുനഃസംഘടിതരാവുന്നതു മണത്തറിഞ്ഞ ദിവാൻ ചേർത്തലയിലും ആലപ്പുഴയിലും സൈനികഭരണം പ്രഖ്യാപിച്ചു.
1946 ഒക്ടോബർ 27(കൊല്ലവർഷം 1122 തുലാം 10)-നു മാരാരിക്കുളത്തെ ഏറ്റുമുട്ടലിനെ തുടർന്ന് റോഡുമാർഗ്ഗമുള്ള യാത്ര സുഗമമല്ലെന്ന് മനസ്സിലാക്കിയ പട്ടാളം, ബോട്ടുകളിൽ വയലാർ ക്യാമ്പ് ആക്രമിക്കുകയും തൊഴിലാളികളോട് കീഴടങ്ങാൻ ആവശ്യപ്പെടുകയും ചെയ്തു. കീഴടങ്ങാൻ കൂട്ടാകാതെ പട്ടാളത്തെ നേരിടാൻ തയ്യാറായ തൊഴിലാളികൾക്കു നേരെ പട്ടാളം വെടിയുതിർത്തു. മുളകൊണ്ടും അടയ്ക്കാമരം കൊണ്ടും ഉണ്ടാക്കിയ കൂർപ്പിച്ച കുന്തങ്ങൾ, കല്ലുകൾ തുടങ്ങിയവ ആയിരുന്നു തൊഴിലാളികളുടെ ആയുധങ്ങൾ. വയലാറിൽ അൻപതോളം പേർ കൊല്ലപ്പെട്ടു.
അനൗദ്യോഗിക കണക്കുകൾ അനുസരിച്ച് ഈ രണ്ടു സമരങ്ങളിലും അനുബന്ധ സമരങ്ങളിലുമായി ദിവാന്റെ സൈന്യത്തിലും തൊഴിലാളികളുടെ ഇടയിലും മരിച്ചവരുടെ എണ്ണം ആയിരത്തോളം വരും എന്ന് വിശ്വസിക്കപ്പെടുന്നു. ഈ സമരത്തിൽ മരിച്ചവരുടെ എണ്ണം തിട്ടപ്പെടുത്താൻ ഔദ്യോഗിക കണക്കെടുപ്പുകൾ നടന്നിട്ടില്ല. സ്റ്റേറ്റ് കോൺഗ്രസ്സ് നേതാവ് സി.കേശവൻ അഭിപ്രായപ്പെട്ടത് മരണസംഖ്യ 500 എന്നാണ്, സ്റ്റേറ്റ് കോൺഗ്രസ്സ് പ്രവർത്തകസമിതി അംഗം ആനിമസ്ക്രീൻ രേഖപ്പെടുത്തിയിരിക്കുന്നത് മരണസംഖ്യ 7000 ഓളം വരുമെന്നാണ്.
എ.പി. ഉദയഭാനു റിപ്പോർട്ട്
രാഷ്ട്രീയലക്ഷ്യം നേടുന്നതിനു് അക്രമമാർഗ്ഗങ്ങൾ കൈക്കൊള്ളില്ലെന്നായിരുന്നു തിരുവിതാംകൂർ സ്റ്റേറ്റ് കോൺഗ്രസ്സിന്റെ നയം. എങ്കിലും സമരത്തെ അടിച്ചമർത്തുന്നതിനു് ഗവന്മെന്റ് കൈക്കൊണ്ട മൃഗീയമാർഗ്ഗങ്ങളെ കോൺഗ്രസ്സിന്റെ പ്രവർത്തകസമിതി നിശിതമായി വിമർശിച്ചു. പുന്നപ്ര വയലാർ സംഭവങ്ങളെക്കുറിച്ചന്വേഷിക്കുന്നതിനു് എ.പി. ഉദയഭാനു, ടി.എം. വർഗ്ഗീസ്, എ.ജെ. ജോൺ, കെ.എ. ഗംഗാധരമേനോൻ, എ.ശങ്കരപ്പിള്ളഎന്നിവർ അടങ്ങുന്ന ഒരു അഞ്ചംഗ അന്വേഷണസമിതിയെ കോൺഗ്രസ്സ് ചുമതലപ്പെടുത്തി.
പോലീസിന്റേയും പട്ടാളത്തിന്റേയും തോക്കുകളിലും പീരങ്കികളിലും വെടിയുണ്ട കാണുകയില്ലെന്നു് നേതാക്കന്മാർ അണികളെ വിശ്വസിപ്പിച്ചിരുന്നതായി, സ്ഥലം സന്ദർശിച്ചു തെളിവെടുപ്പു നടത്തുമ്പോൾ ശ്രദ്ധയിൽ പെട്ടിരുന്നു എന്നു് എ.പി. ഉദയഭാനുവിന്റെ നേതൃത്വത്തിൽ എഴുതിയ അന്വേഷണറിപ്പോർട്ടിൽ പ്രസ്താവിച്ചിരുന്നു. കനത്ത ആൾനാശത്തിനു് ഇതും ഒരു കാരണമായിരുന്നിരിക്കാം എന്നു് അവർ രേഖപ്പെടുത്തിയിട്ടുണ്ടു്. അമിതമായ ആത്മവിശ്വാസവും അലംഭാവവും സന്നദ്ധപ്രവർത്തകർക്കുണ്ടായിരുന്നു എന്നു് ആ റിപ്പോർട്ടിൽ അഭിപ്രായപ്പെടുന്നു.
വിവാദങ്ങൾ
ഈ സമരം സ്വാതന്ത്ര്യസമരത്തിന്റെ ഭാഗമാണോ അല്ലയോ എന്നത് ഇന്നും വിവാദവിഷയമാണ്. കമ്യൂണിസ്റ്റ് പ്രവർത്തകർ ഈ സമരത്തെ സ്വാതന്ത്ര്യസമരത്തിന്റെ ഭാഗമായി കാണുമ്പോൾ മറ്റുപലരും ഇതിനെ ജന്മി-കുടിയാൻ സമരമായി കാണുന്നു. പുന്നപ്ര-വയലാർ സമരങ്ങളിലെ രക്തസാക്ഷികളുടെ കുടുംബങ്ങൾക്കും പോരാളികൾക്കും സ്വാതന്ത്ര്യസമര പെൻഷൻ നൽകുവാനുള്ള അഭ്യർത്ഥന കോൺഗ്രസ് സർക്കാർ 1989-ൽ നിരസിച്ചു. എന്നാൽ ഐ.കെ. ഗുജ്റാൾ മന്ത്രിസഭയിൽ ആഭ്യന്തരമന്ത്രിയായിരുന്ന ഇന്ദ്രജിത്ത് ഗുപ്ത 1998 ജനുവരി 20 ന് പുന്നപ്ര-വയലാർ സമരത്തെ ഇന്ത്യയിലെ സ്വാതന്ത്ര്യ സമരത്തിന്റെ ഭാഗമായി അംഗീകരിച്ച് ഉത്തരവിടുകയും പോരാളികൾക്ക് സ്വാതന്ത്ര്യസമര പെൻഷൻ അനുവദിക്കുകയും ചെയ്തു.
ഇ.എം.എസ് നമ്പൂതിരിപ്പാടിന്റെ അഭിപ്രായത്തിൽ "പുന്നപ്ര-വയലാർ സമരം ബ്രിട്ടീഷ് സർക്കാരിനും ജന്മിത്തത്തിനും എതിരേ നടന്ന തൊഴിലാളി സമരമായിരുന്നു. ഭൂമി പുനർവിതരണം പുന്നപ്ര-വയലാർ സമരത്തിന്റെ കാതലായിരുന്നത് കാർഷിക വിപ്ലവത്തിൽ സ്വാതന്ത്ര്യത്തിനും ജനാധിപത്യത്തിനും വേണ്ടിയുള്ള സാമൂഹിക-സാമ്പത്തിക ഘടകങ്ങൾ അടങ്ങിയിരിക്കുന്നു എന്ന മാർക്സിസ്റ്റ്-ലെനിനിസ്റ്റ് സിദ്ധാന്തം പുന്നപ്ര വയലാർ സമരം തെളിയിക്കുന്നു." thumb|300px|right|[[വയലാർ രക്തസാക്ഷി മണ്ഡപം]] എന്നാൽ ഈ വാദഗതികളെ കേരളത്തിലെ പ്രശസ്ത ചരിത്രകാരനായ എ. ശ്രീധരമേനോൻ നിരസിക്കുന്നു. ശ്രീധരമേനോന്റെ അഭിപ്രായത്തിൽ കർഷകരുടെ മേൽ ജന്മിമാർ അടിച്ചേല്പ്പിച്ച സാമൂഹിക-സാമ്പത്തിക ദുരിതങ്ങൾക്കുനേരെയുള്ള ഒരു സമരമായിരുന്നു ഇത്. തിരുവിതാംകൂർ സംസ്ഥാനത്തിന്റെ ഇന്ത്യാ മഹാരാജ്യവുമായുള്ള ലയനവും പുന്നപ്ര-വയലാർ സമരവും തമ്മിൽ ബന്ധമൊന്നുമില്ല എന്ന് അദ്ദേഹം പറയുന്നു. പുന്നപ്ര-വയലാർ സമരം നടക്കുന്ന സമയത്ത് ദിവാൻ സർ.സി.പി. രാമസ്വാമി അയ്യർ സ്വതന്ത്ര തിരുവിതാംകൂർ എന്ന വാദം കൊണ്ടുവന്നിരുന്നില്ല എന്നും പിന്നീടാണ് സ്വതന്ത്ര തിരുവിതാംകൂർ സിദ്ധാന്തം ദിവാൻ അവതരിപ്പിച്ചതെന്നും ഇതിന് ഉപോത്ബലകമായി എ.ശ്രീധരമേനോൻ പറയുന്നു. സർദ്ദാർ വല്ലഭായി പട്ടേലും ജവഹർലാൽ നെഹ്രുവും സർ.സി.പി. രാമസ്വാമി അയ്യരും തമ്മിൽ 1947 ജൂണിൽ ന്യൂഡെൽഹിയിൽ വെച്ചുനടന്ന കൂടിക്കാഴ്ചയ്ക്കുശേഷം ദിവാൻ തന്നെ സ്വതന്ത്ര തിരുവിതാംകൂർ എന്ന ആശയം ഉപേക്ഷിക്കുകയായിരുന്നു എന്ന് ശ്രീധരമേനോൻ പറയുന്നു. ഔദ്യോഗികമായി ഇന്ത്യയുടെ സ്വാതന്ത്ര്യപ്രഖ്യാപനം 1947 ഓഗസ്റ്റ് 15നാണു നടന്നതെങ്കിലും, 1946 സെപ്തംബർ 2 നു തന്നെ നെഹ്രുവിന്റെ നേതൃത്വത്തിൽ ഒരു ഇടക്കാല ദേശീയ ഗവണ്മെന്റ് കേന്ദ്രത്തിൽ അധികാരത്തിൽ വന്നിരുന്നു. പ്രായോഗികമായി യഥാർത്ഥസ്വാതന്ത്ര്യലബ്ധി അതോടെ നടന്നുകഴിഞ്ഞിരുന്നുവെന്നും അതുകൊണ്ടുതന്നെ, പിന്നീടു് ഒക്ടോബറിൽ നടന്ന പുന്നപ്ര-വയലാർ സമരം സ്വാതന്ത്ര്യസമരത്തിന്റെ ഭാഗമായി കണക്കാക്കാനാവില്ലെന്നും അദ്ദേഹം വാദിക്കുന്നു.
എന്നാൽ ഇന്ത്യൻ സ്വാതന്ത്ര്യസമരം രാഷ്ട്രീയ സ്വാതന്ത്ര്യം മാത്രമല്ല; സാമൂഹികമായും സാമ്പത്തികമായും ഉള്ള ചൂഷണത്തിൽ നിന്ന് ജനങ്ങളെ സ്വതന്ത്രരാക്കുവാൻ നടന്ന എല്ലാ സമരങ്ങളും സ്വാതന്ത്ര്യ സമരത്തിന്റെ ഭാഗമായി കാണണം; അതിനാൽ പുന്നപ്ര-വയലാർ സമരവും ഇന്ത്യൻ സ്വാതന്ത്ര്യ സമരത്തിന്റെ ഭാഗമാണ് എന്ന് എം.ജി.എസ്. നാരായണൻ അഭിപ്രായപ്പെടുന്നു. കമ്യൂണിസ്റ്റ് നേതൃത്വം ഒരിക്കലും പുന്നപ്ര വയലാറിലെ രക്തസാക്ഷികളുടെ പട്ടികയോ ഔദ്യോഗിക കണക്കുകളോ പ്രസിദ്ധീകരിച്ചില്ല എന്ന് എം.ജി.എസ്. നാരായണൻ പറയുന്നു.
പുന്നപ്ര-വയലാർ സമരം സർ. സി.പി. അവതരിപ്പിച്ച "സ്വതന്ത്ര തിരുവിതാംകൂർ വാദ"ത്തിനും അമേരിക്കൻ മോഡലിനും എതിരായി അമേരിക്കൻ മോഡൽ അറബിക്കടലിൽ എന്ന മുദ്രാവാക്യവുമായി ജനങ്ങൾ അണിനിരന്നതിന്റെ ഭാഗമാണെന്ന് കേരള കൗൺസിൽ ഓഫ് ഹിസ്റ്റോറിക്കൽ റിസർച്ചിന്റെ ഡയറക്ടർ ആയിരുന്ന ഡോ. പി.ജെ. ചെറിയാൻ തന്റെ "പെർസ്പെക്ടീവ്സ് ഓൺ കേരള ഹിസ്റ്ററി - ദ് സെക്കന്റ് മില്ലനിയം" എന്ന പുസ്തകത്തിൽ പറയുന്നു
ഇന്ന്
സമരത്തിൽ ജീവൻ വെടിഞ്ഞവർക്കായി പുന്നപ്രയിൽ ഒരു രക്തസാക്ഷി മണ്ഡപം ഉണ്ട്. പുന്നപ്ര വയലാറിൽ ജീവൻ വെടിഞ്ഞവരുടെ ശവകുടീരങ്ങൾ ആലപ്പുഴ പട്ടണത്തിൽ നിന്നും 3 കിലോമീറ്റർ അകലെയുള്ള വലിയ ചുടുകാടാണ്. രക്തസാക്ഷി സ്തൂപം സ്ഥാപിച്ചിരിക്കുന്നു.
പുന്നപ്ര-വയലാർ, പുസ്തകങ്ങളിൽ
പുന്നപ്ര വയലാർ സംഭവത്തെ അപഗ്രഥിച്ച് പല ഗ്രന്ഥങ്ങളും രചിക്കപ്പെട്ടിട്ടുണ്ട്.
അവലംബം
വർഗ്ഗം:കേരളചരിത്രം വർഗ്ഗം:കേരളത്തിലെ സായുധസമരങ്ങൾ വർഗ്ഗം: ഇന്ത്യയിലെ കാർഷിക സമരങ്ങൾ വർഗ്ഗം:ഇന്ത്യൻ സ്വാതന്ത്ര്യസമരം വർഗ്ഗം:കമ്മ്യൂണിസ്റ്റ് പാർട്ടി ഓഫ് ഇന്ത്യ
മുസ്ലിം വേൾഡ് ലീഗ്
അന്താരാഷ്ട്ര തലത്തിൽ പ്രവർത്തിക്കുന്ന വിപുലമായ സർക്കാറേതര ഇസ്‌ലാമിക സംഘടനയാണ് മുസ്ലിം വേൾഡ് ലീഗ് അഥവാ റാബിത്വ എന്ന പേരിലറിയപ്പെടുന്ന റാബിത്വൽ ആലം അൽഇസ്ലാമി (അറബി:رابطة العالم الإسلامي ).
1962 മെയ് 18 ന് സൗദി അറേബ്യയിലെ മക്കയിൽ വെച്ച് പ്രവർത്തനമാരംഭിച്ചു. ഐക്യരാഷ്ട്ര സഭയുടെ അഫിലിയേഷനുള്ള എൻ.ജി.ഒ. ഡോ. അബ്ദുല്ല ബിൻ അബുൽ മുഹ്സിൻ അത്തുർക്കിയാണ് നിലവിലെ സെക്രട്ടറി ജനറൽ.
ലക്ഷ്യങ്ങൾ
റാബിത്വയുടെ പ്രധാന ലക്ഷ്യങ്ങള് ഇവയാണ്:
അനുബന്ധ സമിതികൾ
വിവിധാവശ്യങ്ങൾക്കായി എട്ട് അനുബന്ധ സമിതികൾ/ സംഘടനകൾ മുസ്‌ലിം വേൾഡ് ലീഗിന് കീഴിൽ പ്രവർത്തിക്ക
പുറത്തേക്കുള്ള കണ്ണികൾ
വർഗ്ഗം:മുസ്ലിം സംഘടനകൾ
സ്പെഷ്യൽ പ്രൊട്ടക്ഷൻ ഗ്രൂപ്പ്
ഇന്ത്യയുടെ പ്രധാനമന്ത്രി, മുൻ പ്രധാനമന്ത്രിമാർ അവരുടെ വളരെ അടുത്ത കുടുംബാംഗങ്ങൾ എന്നിവരുടെ സുരക്ഷയ്ക്കായി രൂപം കൊടുത്ത പ്രത്യേക സായുധ സുരക്ഷാസേനയാണ് സ്പെഷ്യൽ പ്രൊട്ടക്ഷൻ ഗ്രൂപ്പ് (SPG).
ബാച്ചിയോദ അഗ്നോളോ
ഫ്ലോറൻസുകാരനായ ശില്പിയാണ് ബാച്ചിയോദ അഗ്നോളോ. 1462 മേയ് 15-ന് ജനിച്ചു. ദാരുശില്പിയായി ജീവിതം ആരംഭിച്ചു. 1491-നും 1502-നും ഇടയ്ക്ക് സാന്താമറിയനൊവെല്ല ദേവാലയത്തിലും വിച്ചിയോ കൊട്ടാരത്തിലും ഒട്ടധികം കൊത്തുപണികൾ നിർവഹിച്ചു. 1506-ൽ ഫിയൊറെയിലെ ഭദ്രാസനദേവാലയത്തിന്റെ കുംഭഗോപുരത്തിലെ കൊത്തുപണികൾ പൂർത്തിയാക്കുവാൻ ക്ഷണിക്കപ്പെട്ടു. എന്നാൽ മൈക്കൽ ആഞ്ജലൊയുടെ വിമർശനങ്ങൾ മൂലം ആ പണിയുടെ പുരോഗതിക്കു തടസ്സം നേരിട്ടു. ഒട്ടേറെ കൊട്ടാരങ്ങളും ദേവാലയങ്ങളും നിർമിച്ച അഗ്നോളോയുടെ സ്വാധീനശക്തി, ഫ്ളോറൻസിലെ വാസ്തുവിദ്യാരംഗത്തുണ്ടായ നവോത്ഥാനത്തിന് ഗണ്യമായ പിന്തുണയും ഉത്തേജനവും നല്കി. എങ്കിലും ഈ പുതിയ പ്രവണതയെ ഫ്ളോറൻസുകാർ വിമർശിച്ചു. മൈക്കൽ ആഞ്ജലൊ തുടങ്ങി അക്കാലത്തെ പ്രമുഖരായ പല കലാകാരന്മാരുടെയും സന്ദർശനകേന്ദ്രമായിരുന്നു അഗ്നോളയുടെ സ്റ്റുഡിയോ. 1543 മാർച്ച് 6-ന് അഗ്നോളോ അന്തരിച്ചു. ഇദ്ദേഹത്തിന്റെ മൂന്നു പുത്രൻമാരും വാസ്തുവിദ്യാവിദഗ്ദ്ധന്മാരായിരുന്നു. അവരിൽ ഏറ്റവും പ്രശസ്തൻ ഗിയൂലിയാനോ ആയിരുന്നു.
പുറത്തേക്കുള്ള കണ്ണികൾ
വർഗ്ഗം:ശിൽപ്പികൾ
നാമക്കൽ
തമിഴ്നാട്ടിലെ നാമക്കൽ ജില്ലയുടെ ആസ്ഥാനപട്ടണമാണ് നാമക്കൽ. ഏഷ്യയിൽ ഐ.എസ്.ഒ 14001-2004 ലഭിച്ച ആദ്യത്തെ മുനിസിപാലിറ്റിയാണ് നാമക്കൽ. വിദ്യാഭ്യാസം, കോഴിവളർത്തൽ, ഗതാഗതം എന്നിവയ്ക്ക് പ്രശസ്തമാണ് ഈ നഗരം.
അവലംബം
വർഗ്ഗം:തമിഴ്നാട്ടിലെ പട്ടണങ്ങൾ
സെക്സ്റ്റന്റ് (നക്ഷത്രരാശി)
ഖഗോളമധ്യരേഖ കടന്നുപോകുന്ന ഒരു നക്ഷത്രരാശിയാണ്‌ സെക്സ്റ്റന്റ് (Sextans). നക്ഷത്രങ്ങളുടെ സ്ഥാനങ്ങൾ അളക്കാനുപയോഗിച്ചിരുന്ന സെക്സ്റ്റന്റ് (Sextant) എന്ന ഉപകരണത്തിൽ നിന്നാണ്‌ ഈ രാശിക്ക് പേര്‌ ലഭിച്ചത്.
പ്രകാശം കുറഞ്ഞ ഒരു നക്ഷത്രരാശിയാണിത്. ആകാശഗംഗയുടെ ഉപഗ്രഹഗാലക്സിയായ സെക്സ്റ്റന്റ് വാമനഗാലക്സി (Sextant Dwarf Galaxy) ഈ നക്ഷത്രരാശിയിലാണ്‌. 1990-ലാണ്‌ ഇത് കണ്ടുപിടിക്കപ്പെടത് .മെസ്സിയർ വസ്തുക്കളൊന്നും ഈ നക്ഷത്രരാശിയിലില്ല.
ആന്ത്രശൂല
വൻകുടലിനുണ്ടാകുന്ന വീക്കമാണ് ആന്ത്രശൂല. ഇത് രണ്ടു തരമുണ്ട്:
ശ്ലേഷ്മാന്ത്രശൂല
(Mucous or Spastic colon).
ഉബോൽ രതന
ഉബോൾ രതന രാജകുമാരി Princess Ubolratana (อุบลรัตน; rtgsUbonrat; ; born 5 April 1951 in Lausanne, Switzerland), അല്ലെങ്കിൽ ഉബോൾ രതന രാജകന്യ സിരിവദന ബറണവാദി Ubolratana Rajakanya Sirivadhana Barnavadi (อุบลรัตนราชกัญญา สิริวัฒนาพรรณวดี; rtgsUbonrat Ratchakanya Siriwatthana Phannawadi), തായ്‌ലന്റിലെ രാജകുമാരിയും ഭൂമിബോൽ അതുല്യതേജ് രാജാവിന്റെയും രാജ്ഞിയായ സിരിക്കിത്തിന്റെയും ഏറ്റവും മുത്ത മകളുമാണ്. അവർ തന്റെ രാജസ്ഥാനം ത്യജിച്ചശേഷം തന്റെ ഭർത്താവായ പീറ്റർ ലാഡ്ഡ് ജെൻസെനോടൊപ്പാം അമേരിക്കയിൽ സ്ഥിരവാസമുറപ്പിക്കുകയുമുണ്ടായി. പക്ഷേ, 1998ൽ വിവാഹമോചനം നേടിയശേഷം തായ്‌ലന്റിലേയ്ക്കു തിരികെ വന്നു. തന്റെ വിവാഹമോചനശേഷം അവർ തായ‌് ലന്റിൽ 2001ൽ സ്ഥിരവാസമുറപ്പിച്ചു. രാജകീയമായ അനേകം ചടങ്ങുകളിൽ അവർ തന്റെ മടങ്ങിവരവിനുശേഷം പങ്കെടുത്തു.
തായ് ജനങ്ങളുടെ ജീവിതം മെച്ചപ്പെടുത്തുന്നതിനായി അവർ അനേകം ജീവകാരുണ്യപ്രവർത്തനങ്ങളിൽ മുഴുകിക്കൊണ്ടിരിക്കുന്നു. തായ്‌ലന്റിൽ ഏറ്റവും കൂടുതൽ അംഗീകാരം നേടിയതും അവിടത്തെ മാദ്ധ്യമങ്ങൾ സപ്പോർട്ട് ചെയ്തതുമായ അവരുടെ പ്രധാന പ്രവർത്തനം, അവർ തുടങ്ങിയ റ്റു ബീ നംബർ വൺ ഫൗണ്ടേഷൻ പ്രവർത്തനമാണ്. 2007ൽ ആണിതവർ തുടങ്ങിയത്. സേ നോ റ്റു ഡ്രഗ്സ് (മയക്കുമരുന്നിനോടു വിടപറയുക) എന്ന തായ് യുവാക്കളെ മയക്കുമരുന്നിന്റെ വലയത്തിൽനിന്നും രക്ഷിക്കുക എന്ന തായിരുന്നു ഈ സംഘടനയുടെ ദൗത്യം. അവർ തായ് യുവജനങ്ങളെ ഇത്തരം പ്രവർത്തനങ്ങളിലേയ്ക്കു ആകർഷിക്കാനായി പോപ്പ് സംഗീതനിശകൾ സംഘടിപ്പിച്ചു. അതുപോലെ അനേകം തായ് ചലച്ചിത്രങ്ങളിലും ടെലിവിഷൻ സീരിയലുകളിലും പങ്കെടുത്തു.
ആന്ത്രശൂല
വ്രണമുണ്ടാക്കുന്ന ആന്ത്രശൂല
(Ulcerative Colitis)
ഉബോൽ രതന
മുൻകാലജീവിതം
ഉബോൾ രതന രാജകന്യ തായ്‌ലന്റിലെ രാജകുമാരിയും ഭൂമിബോൽ അതുല്യതേജ് രാജാവിന്റെയും രാജ്ഞിയായ സിരിക്കിത്തിന്റെയും ഏറ്റവും മുത്ത മകളാണ്. 1951 ഏപ്രിൽ 5നു സ്വിറ്റ്സർലാന്റിൽ ല്യൂസെന്നെയിൽ ജനിച്ചു. അവർ തിരികെ തായ്‌ലന്റിലെത്തി അംഭോർൺസദൻ ത്രോൺ ഹാളിൽ താമസമാക്കി. അവരുടെ ആദ്യമാസ ജന്മദിനം (ഫ്രാ രാജ്ചഫിതി സൊംഫോത്ത് ദുയീൻ ലയെ ഖ്യീൻ ഫ്രാ (Phra Ratchaphithi Somphot Duean Lae Khuen Phra U; พระราชพิธีสมโภชเดือนและขึ้นพระอู่) രാജാവായിരുന്ന ഭൂമിബോൽ അതുല്യതേജ് അവർക്ക് അവരുടെ സ്ഥാനപ്പേര് ആയ ഉബോൽ രതന രാജകന്യ സിരിവധന ബർണ്ണാവതി നൽകി. അവരുടെ പേര് അനെകം പൂർവ്വികരുടെ പേരിൽനിന്നും ഉരുത്തിരിഞ്ഞതാണ്: അവർ ചെറുപ്പത്തിൽത്തന്നെ രാജകീയധർമ്മങ്ങളിൽ മുഴുകിയിരുന്നു.
1967ൽ ബാങ്കൊക്കിൽ നടന്ന സൗത്ത് ഐസ്റ്റ് ഏഷ്യൻ ഗെയിംസിൽ രാജകുമാരി സെയിലിങ് ഇനത്തിൽ പങ്കെടുത്ത് സ്വർണ്ണമെഡൽ നേടിയിട്ടുണ്ട്.
ആന്ത്രശൂല
വ്രണമുണ്ടാക്കുന്ന ആന്ത്രശൂല
ഇന്നോളം കാരണം കണ്ടുപിടിക്കപ്പെട്ടിട്ടില്ലാത്തതും വളരെ ഗുരുതരവും ആയ ഒരു രോഗമാണിത്. 20-നും 40-നും ഇടയ്ക്കു പ്രായമുള്ളവരെയാണ് ഇതു സാധാരണയായി ബാധിക്കുക. ഭക്ഷ്യവിഷബാധ, ഏതെങ്കിലും ഭക്ഷണത്തിനോടുള്ള അരോചകത്വം, വികാരവിക്ഷോഭങ്ങൾ എന്നിവ ഇതിനു കാരണങ്ങളാണ്. മറ്റു രോഗങ്ങൾ, ക്ഷതങ്ങൾ എന്നിവയോടൊപ്പം ഉപരോഗങ്ങൾ ആയും ആന്ത്രശൂല ഉണ്ടാകാം. ഉദാഹരണത്തിന് കുടലിൽ ട്യൂമറുണ്ടാകുന്നതിനോടൊപ്പം ആന്ത്രശൂലയും ഉണ്ടാകാറുണ്ട്.
ഉബോൽ രതന
വിദ്യാഭ്യാസം
ഉബോൾ രതന ചിറാലഡ സ്കൂളിൽ ആണ് തന്റെ പ്രാഥമികവിദ്യാഭ്യാസം മുതൽ സെക്കണ്ടറി വിദ്യാഭ്യാസം വരെ പഠിച്ചത്. തൃതീയ വിദ്യാഭ്യാസം അമേരിക്കൻ ഐക്യനാടുകളിൽ ആയിരുന്നു. മസാച്ച്യുസെറ്റ്സ് ഇൻസ്റ്റിട്യൂട്ട് ഓഫ് ടെക്നോളജിയിൽ 1971ൽ ഗണിതപഠനം പൂർത്തിയാക്കിയ അവർ ലോസ് ഏഞ്ചലിസിലെ കാലിഫോർണിയ സർവ്വകലാശാലയിൽനിന്നും 1973ൽ മാസ്റ്റേഴ്സ് ഡിഗ്രി പാസായി.
മസാച്ച്യുസെറ്റ്സ് ഇൻസ്റ്റിട്യൂട്ട് ഓഫ് ടെക്നോളജിയിൽ പഠിക്കുമ്പോൾ കണ്ടുമുട്ടിയ പീറ്റർ ലാഡ്ഡ് ജെസെനെ അവർ വിവാഹം കഴിച്ചു.
ആന്ത്രശൂല
വ്രണമുണ്ടാക്കുന്ന ആന്ത്രശൂല
ഗുദത്തിനടുത്ത്, വൻകുടലിന്റെ അവസാനഭാഗത്തായാണ് സാധാരണയായി ഈ രോഗം ആരംഭിക്കുക. അവിടെ നിന്നും അത് മുകളിലേക്കു വ്യാപിക്കുന്നു. രോഗബാധയുണ്ടായ ഭാഗങ്ങൾ ചുവന്നു തുടുക്കുകയും, തുറന്ന വ്രണങ്ങൾ ഉണ്ടാവുകയും ചെയ്യും. മലത്തിൽ രക്തം കാണുക സാധാരണമാണ്. വയറുവേദനയും കഠിനമായ അതിസാരവും ഉണ്ടാകാം. 15-20 പ്രാവശ്യം വരെ വയറിളകുക സാധാരണമാണ്. പലപ്പോഴും ഈ രോഗം സ്ഥിരമോ, വളരെക്കാലം നീണ്ടുനിൽക്കുന്നതോ ആയിരിക്കും. എന്നാൽ ഇടയ്ക്കിടെ രോഗലക്ഷണങ്ങൾ അപ്രത്യക്ഷമാവുകയോ, രോഗത്തിന് താത്കാലിക ശമനം ഉണ്ടാവുകയോ ചെയ്യുക പതിവാണ്. സാധാരണയായി രോഗികൾക്ക് വികാരസംഘർഷം സംഭവിക്കാറുണ്ട്. ഇത് രോഗത്തോടൊപ്പമുള്ള വേദനയുടെയും മറ്റും ഫലമാണോ അതോ ഒരു രോഗകാരണം തന്നെയാണോ എന്നു നിർണയിക്കപ്പെട്ടിട്ടില്ല.
ഉബോൽ രതന
വിവാഹവും കുടുംബവും
1972 ജൂലൈ 25 നു തന്റെ രാജകീയസ്ഥാനങ്ങൾ ത്യജിച്ച് അമേരിക്കൻ ഐക്യനാടുകളില്പോയി ജെൻസെനെ വിവാഹം കഴിച്ച് 26 വർഷത്തോളം അവിടെ താമസമാക്കി. വിദേശിയായതിനാൽ അവരുടെ ഭർത്താവിനു യാതൊരുവിധ രാജകീയ പദവികളും അനുവദിച്ചുകിട്ടിയില്ല. വളരെ വളരെ വർഷങ്ങൾ നീണ്ടുനിന്ന ദാമ്പത്യപ്രശ്നങ്ങൾക്കൊടുവിൽ അവർ ഭർത്താവിൽനിന്നും 1998 വിവാഹമോചനം നേടി. 2001 വരെ ഉബോൾ രതനയും അവരുടെ കുട്ടികളും സാൻ ഡീഗോയിൽ താമസിച്ചു. തുടർന്ന് അവർ തായ്‌ലന്റിലേയ്ക്കു തിരിച്ചുവന്നു. വലത്ത്‌|ലഘുചിത്രം|201x201ബിന്ദു|Royal [[wiktionary:cipher|cypher of Ubolratana Rajakanya]] വലത്ത്‌|ലഘുചിത്രം|200x200ബിന്ദു|Royal cypher of Ubolratana Rajakanya
അവലംബം
വർഗ്ഗം:1951-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ചക്രി രാജവംശം
ആന്ത്രശൂല
ചികിത്സ
പരിപൂർണ വിശ്രമമാണ് രോഗത്തിനുള്ള പ്രധാന ചികിത്സ. പഴങ്ങൾ, പച്ചക്കറികൾ എന്നിവ കുറവും, ജീവകങ്ങളും ധാതുലവണങ്ങളും ധാരാളവും ഉള്ള ഭക്ഷണമാണ് കഴിക്കേണ്ടത്. കോർട്ടിസോൺ പോലെയുള്ള ഔഷധങ്ങൾ ഗുളികകളായോ എനിമ മുഖാന്തരമോ കൊടുക്കാറുണ്ട്. വളരെ ഗുരുതരമായ അവസ്ഥയിൽ കുടലിൽ രോഗം ബാധിച്ച ഭാഗം മുറിച്ചു കളയേണ്ടിവരും. (കോളോസ്റ്റമി അഥവാ ഇലിയോസ്റ്റമി എന്ന പേരിൽ ഇതറിയപ്പെടുന്നു.) ഇതോടൊപ്പം കുടലിന്റെ അറ്റം പുറത്തേക്കു തുറക്കുന്നതിനുവേണ്ടി ഉദരഭിത്തിയിൽ കൃത്രിമമായി ദ്വാരമിടുകയും വേണം. വിസർജനത്തിനുവേണ്ടിയാണ് ഇങ്ങനെ ചെയ്യുന്നത്
പുറംകണ്ണികൾ
വർഗ്ഗം:ഉദര സംബന്ധിയായ രോഗങ്ങൾ
ഡാൽഡ
ദക്ഷിണേഷ്യയിൽ ജനപ്രിയമായ ഹൈഡ്രജൻ സസ്യ എണ്ണയുടെ ഒരു ബ്രാൻഡാണ് ഡാൽഡ.
ചരിത്രം
1930 കളുടെ തുടക്കം വരെ ഇന്ത്യയിൽ ലഭ്യമായ ഹൈഡ്രജൻ സസ്യ എണ്ണ ഹിന്ദുസ്ഥാൻ വനസ്പതി മാനുഫാക്ചറിംഗ് കമ്പനി (ഇപ്പോൾ ഹിന്ദുസ്ഥാൻ യൂണിലിവർ ലിമിറ്റഡ്) രാജ്യത്തേക്ക് ഇറക്കുമതി ചെയ്തിരുന്നു. പ്രാദേശികമായി ഹൈഡ്രജൻ സസ്യ എണ്ണ ഉത്പാദിപ്പിക്കാൻ ഹിന്ദുസ്ഥാൻ വനസ്പതി ആഗ്രഹിച്ചു. അതിനാൽ ഡാൽഡ എന്ന പുതിയ ബ്രാൻഡിന് കീഴിൽ ഒരു പുതിയ വിഭാഗം ഹൈഡ്രജൻ ഓയിൽ ജനിച്ചു, ഇത് 1937 ൽ അവതരിപ്പിക്കപ്പെട്ടു. ഇത് ഇന്ത്യയിലെ ഏറ്റവും പ്രചാരമേറിയ ബ്രാൻഡുകളിലൊന്നായി മാറി. ഹിന്ദുസ്ഥാൻ വനസ്പതിയുടെ "ദാൽഡ" ഉൽ‌പ്പന്നം "വനസ്പതി നെയ്യ്" എന്ന സസ്യഎണ്ണകളൂടെ  ഈ വിഭാഗത്തിന്റെ പര്യായമാണ്, <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (July 2015)">അവലംബം ആവശ്യമാണ്  ]
പാക്കിസ്ഥാനിൽ
2004 മാർച്ച് 30 ന് യൂണിലിവർ പാകിസ്ഥാൻ 1.33 ബില്യൺ ഡോളർ ഡാൽഡ ബ്രാൻഡും അനുബന്ധ ബിസിനസായ എഡിബിൾ ഓയിൽ ആൻഡ് ഫാറ്റ്സും പുതുതായി സംയോജിപ്പിച്ച കമ്പനിയായ ഡാൽഡ ഫുഡ്സിന് (പ്രൈവറ്റ് ലിമിറ്റഡ്) വിൽക്കാൻ. ) 50000 രൂപ വാഗ്ദാനം സ്വീകരിച്ചു. പാകിസ്ഥാനിലെ ഇത്തരത്തിലുള്ള ഒരു കോർപ്പറേറ്റ് ഇടപാടാണിത്, അതിൽ 6 മുതിർന്ന യൂണിലിവർ എക്സിക്യൂട്ടീവുകൾ ഒരു മാനേജുമെന്റ് ഗ്രൂപ്പ് രൂപീകരിച്ച് യൂണിലിവർ പാക്കിസ്ഥാനിൽ നിന്ന് ഡാൽഡ ബിസിനസ്സ് വിജയകരമായി വാങ്ങി. പുതുതായി രൂപീകരിച്ച ഡാൽഡ ഫുഡ്സ് (പിവിടി) ബാനറിലാണ് ഇത് നേടിയത്. ) പ്രധാന ധനകാര്യ സ്ഥാപനങ്ങളുടെയും പാക്കിസ്ഥാന്റെ ഏറ്റവും വലിയ ഭക്ഷ്യ എണ്ണ ഇറക്കുമതിക്കാരായ വെസ്റ്റ്ബറി ഗ്രൂപ്പിന്റെയും പിന്തുണയോടെ പരിമിതപ്പെടുത്തിയിരിക്കുന്നു.
ഇന്ത്യയിൽ
2003 ൽ ഹിന്ദുസ്ഥാൻ യൂണിലിവർ ലിമിറ്റഡിൽ നിന്ന് ഡൽഡ ബ്രാൻഡ് ബംഗ് ലിമിറ്റഡ് സ്വന്തമാക്കി.
പുറംകണ്ണികൾ
വർഗ്ഗം:സസ്യഎണ്ണകൾ വർഗ്ഗം:ഇന്ത്യൻ ബ്രാൻഡുകൾ വർഗ്ഗം:ഭക്ഷ്യഎണ്ണകൾ വർഗ്ഗം:ഇന്ത്യൻ ഭക്ഷണവിഭവങ്ങൾ
സൂക്ഷ്മദർശിനി
നഗ്ന നേത്രങ്ങൾ കൊണ്ട് കാണാനാവാത്തത്ര സൂക്ഷ്മമായ വസ്തുക്കളെ (ഉദാഹരണത്തിന് ബാക്റ്റീരിയ) കാണാൻ ഉപയോഗിക്കുന്ന ഉപകരണമാണ് സൂക്ഷ്മദർശിനി (Microscope). ചെറുത് എന്നർത്ഥമുള്ള മൈക്രോസ് (mikrós) നോക്കുക അല്ലെങ്കിൽ കാണുക എന്നർത്ഥമുള്ള സ്കോപെയ്ൻ (skopeîn) എന്നീ ഗ്രീക്ക് വാക്കുകൾ ചേർന്നതാണ് മൈക്രോസ്കോപ്പ് എന്ന പേര്. ഈ ഉപകരണം ഉപയോഗിച്ച് സൂക്ഷ്മ വസ്തുക്കളെ നിരീക്ഷിക്കുന്ന ശാസ്ത്രശാഖയാണ് മൈക്രോസ്കോപ്പി. ഒരു വസ്തുവിനെ വലുതായി നിരീക്ഷിക്കാനാണ് മൈക്രോസ്‌കോപ്പ് ഉപയോഗിക്കുന്നത്. നഗ്നനേത്രം കൊണ്ടു കാണാനാവാത്ത വസ്തുക്കളെ മൈക്രോ സ്‌കോപ്പിലൂടെ വലുതായി കാണാനാകും. ഒപ്റ്റിക്കൽ മൈക്രോസ്‌കോപ്പ്, ഇലക്ട്രോൺ മൈക്രോസ്‌കോപ്പ് ,അൾട്രാമൈക്രോസ്‌കോപ്പ് തുടങ്ങി... സാധാരണ മൈക്രോസ്‌കോപ്പിലൂടെ ആയിരം മടങ്ങ് വലുപ്പത്തിൽ ഒരു വസ്തുവിനെ നിരീക്ഷിക്കാമെങ്കിൽ ഇലക്ട്രോൺ മൈക്രോസ്‌കോപ്പിലൂടെ ലക്ഷംമടങ്ങ് വലുപ്പത്തിൽ കാണാൻ സാധിക്കും.... ചെറിയത് എന്നർഥമുള്ള മൈക്രോ എന്ന ഗ്രീക്ക് വാക്കും കാണുക എന്നർഥമുള്ള സ്‌കോപ്പെയ്ൻ എന്ന ഗ്രീക്ക് വാക്കും ചേർന്നാണ് മൈക്രോസ്‌കോപ്പ് എന്ന വാക്കുണ്ടായത്. ജിയോവാനി ഫേബ് ആണ് മൈക്രോസ്‌കോപ്പ് എന്ന പേര് സംഭാവന ചെയ്തത്.
വർഗ്ഗീകരണം
വർഗ്ഗം:പ്രകാശിക ഉപകരണങ്ങൾ വർഗ്ഗം:വൈദ്യശാസ്ത്ര ഉപകരണങ്ങൾ വർഗ്ഗം:ശാസ്ത്രീയോപകരണങ്ങൾ വർഗ്ഗം:സൂക്ഷ്മദർശിനികൾ
വെട്ടം (ചലച്ചിത്രം)
പ്രിയദർശന്റെ സംവിധാനത്തിൽ ദിലീപ്, ഭാവ്ന പാനി കലാഭവൻ മണി എന്നിവർ പ്രധാനവേഷങ്ങളിൽ അഭിനയിച്ച് 2004-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് വെട്ടം. രേവതി കലാമന്ദിറിന്റെ ബാനറിൽ മേനക സുരേഷ്‌കുമാർ, കീർത്തി സുരേഷ്‌, രേവതി സുരേഷ്‌കുമാർ എന്നിവർ നിർമ്മാണം ചെയ്ത ഈ ചിത്രം സ്വർഗ്ഗചിത്ര ആണ് വിതരണം ചെയ്തത്. ഈ ചിത്രത്തിന്റെ രചന നിർവ്വഹിച്ചത് ഉദയകൃഷ്ണ, സിബി കെ. തോമസ്, പ്രിയദർശൻ എന്നിവർ ചേർന്നാണ്.1995 ഇൽ പുറത്തിറങ്ങിയ ' ഫ്രഞ്ച് കിസ്സ്‌ ' എന്ന ചലച്ചിത്രത്തെ ആധാരമാക്കിയാണ് ഇത് നിർമ്മിച്ചിരിക്കുന്നത്.
റിലീസും സ്വീകരണവും
കാഴ്ച, നാട്ടുരാജാവ് , സത്യം തുടങ്ങിയ സിനിമകൾക്കൊപ്പം 2004 ഓഗസ്റ്റ് 20-ന് ഓണത്തിന് റിലീസ് ചെയ്തു. ചിത്രം ബോക്സോഫീസിൽ പരാജയപ്പെട്ടു. 2.25 കോടി മുതൽമുടക്കിലാണ് ചിത്രം നിർമ്മിച്ചിരിക്കുന്നത്. എന്നിരുന്നാലും, അവസാന റണ്ണിൽ ബോക്‌സ് ഓഫീസിൽ ഒരു കോടി മാത്രമേ ചിത്രത്തിന് നേടാനായുള്ളൂവെന്ന് സിഫി ഡോട്ട് കോം റിപ്പോർട്ട് ചെയ്യുന്നു. കാലക്രമേണ ഇതിന് ഒരു ആരാധനാ പദവി ലഭിച്ചു.
കൂറ്റനാട്
നാഗലശ്ശേരി ഹൈസ്കൂൾ വാവ്വനൂർ
വെട്ടം (ചലച്ചിത്രം)
പുറത്തേക്കുള്ള കണ്ണികൾ
വർഗ്ഗം:2004-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ വർഗ്ഗം:ദിലീപ് അഭിനയിച്ച ചലച്ചിത്രങ്ങൾ
കൂറ്റനാട്
കേരളത്തിൽ പാലക്കാട്‌ ജില്ലയിൽ പട്ടാമ്പിക്ക് അടുത്ത് സ്ഥിതിചെയ്യുന്ന ഒരു ചെറിയ പട്ടണമാണ് കൂറ്റനാട്‌. പാലക്കാട് ജില്ലയുടെ പടിഞ്ഞാറേ അതിരിലായി - പാലക്കാട് പട്ടണത്തിൽ നിന്നും 65 കി.മി.ഉം തൃശൂര് നിന്നും 40 കി.മി.ഉം അകലെയായി സ്ഥിതിചെയ്യുന്നു. ഗുരുവായൂർ - പട്ടാമ്പി, പൊന്നാനി - പാലക്കാട് പാതയിലെ ഒരു സുപ്രധാന പട്ടണവും തൃത്താല നിയമസഭാമണ്ഡലത്തിലെ ഏറ്റവും പ്രധാനപ്പെട്ട വാണിജ്യ കേന്ദ്രം കൂടിയാണ് കൂറ്റനാട്‌.
സ്ഥലപ്പേരിന്റെ ഉൽഭവം
പറയിപെറ്റ പന്തിരു കുലത്തിലെ അംഗമായ ഉപ്പുകൂറ്റന്റെ നാട്  എന്നത് പിൽക്കാലത്ത് കൂറ്റനാട്‌ എന്ന് അറിയപ്പെടുന്നു.
ചരിത്രം
thumb|left|250px|എ.ഡി 9/10 നൂറ്റാണ്ടിൽ നിർമിച്ച [[കട്ടിൽമാടം ക്ഷേത്രം.]] പഴയ വള്ളുവനാടിന്റെ ഭാഗമായിരുന്ന കൂറ്റനാട്‌ 1766-ൽ ടിപ്പുവിന്റെ പടയോട്ടതിനു ശേഷം മൈസൂർ രാജ്യത്തിന്റെ അധീനതയിലാവുകയും ചെയ്തു. ടിപ്പുവിന്റെ പതനത്തിനു ശേഷം പൊന്നാനി ബ്രിട്ടീഷ് ഭരണത്തിനു കീഴിലാവുകയും പിന്നീട് മലബാറിൽ ഉൾപ്പെട്ട് ഒന്നര നൂറ്റാണ്ടോളം മദ്രാസ് പ്രവിശ്യക്ക് കീഴിൽ വന്നു. അന്നത്തെ മലബാർ കൊടുങ്ങല്ലൂരിനടുത്തുള്ള ആല മുതൽ കാസർഗോടുള്ള ചന്ദ്രഗിരിപ്പുഴ വരെ വിശാലമായിരുന്നു. 1861 വരെ പൊന്നാനി ഉൾപ്പെട്ട പ്രദേശങ്ങൾ കൂറ്റനാട് താലൂക്കിൽ ഉൾപ്പെട്ടതായി ബ്രിട്ടീഷ്‌ ചരിത്രകാരനായ വില്ല്യം ലോഗൻ മലബാർ മാനുവലിൽ രേഖപ്പെടുത്തിയിട്ടുണ്ട്. അക്കാലത്ത് പൊന്നാനിയിലെ മുൻസിഫ് കോടതി കൂറ്റനാട് കോടതി എന്നായിരുന്നു അറിയപ്പെട്ടിരുന്നത്. പിന്നീട് ചാവക്കാട്, കൂറ്റനാട്, വെട്ടത്തുനാട് താലൂക്കുകളുടെ ഭാഗങ്ങൾ കൂട്ടിച്ചേർത്ത് പൊന്നാനി താലൂക്ക് രൂപവത്കരിച്ചു. 1956-ൽ കേരള സംസ്ഥാന രൂപവത്കരണത്തിനു ശേഷം കൂറ്റനാട്‌ പാലക്കാട് ജില്ലയുടെ ഭാഗമായി. പട്ടാമ്പി താലൂക്കിലാണ് കൂറ്റനാട് ഉൾപ്പെടുന്നത്
ഭൂമിശാസ്ത്രം
പാലക്കാട് ജില്ലയിലെ പട്ടാമ്പി,തൃത്താല,പെരിങ്ങോട്,ചാലിശ്ശേരി, തൃശൂർ ജില്ലയിലെ കുന്നംകുളം, മലപ്പുറം ജില്ലയിലെ ചങ്ങരംകുളം, എടപ്പാൾ, കുറ്റിപ്പുറം എന്നിവ സമീപപ്രദേശങ്ങളാണ്.
വിദ്യാഭ്യാസ സ്ഥാപനങ്ങൾ
നിരവധി വിദ്യാഭ്യാസ സ്ഥാപനങ്ങൾ കൊണ്ട് ഇവിടെയുണ്ട്. വട്ടേനാട് ഹൈസ്കൂൾ,മേഴത്തൂർ ഹൈസ്കൂൾ, ചാത്തന്നൂർ ഹൈസ്കൂൾ, കുമാരനെല്ലൂർ ഹൈസ്കൂൾ, ഖോകലെ  ഹൈസ്കൂൾ, പെരിങ്ങോട് ഹൈസ്കൂൾ, ചാലിശ്ശേരി ഹൈസ്കൂൾ, തൃത്താല ഹൈസ്കൂൾ എന്നിവയാകുന്നു അടുത്തുള്ള പ്രധാന  പ്രധാന വിദ്യാലയങ്ങൾ. നാഗലശ്ശേരി ഗവർമെന്റ് ഹൈസ്കൂൾ
എയർപോർട്ട് (കമ്പ്യൂട്ടർ ഹാർഡ്‌വെയർ)
ആപ്പിൾ പുറത്തിറക്കുന്ന വയർലെസ്സ് നെറ്റ്വർക്കിംഗ് ബ്രാൻഡാണ് എയർപോർട്ട്. ഐഇഇഇ 802.11b വയർലെസ്സ് സ്റ്റാൻഡേർഡാണ് എയർപോർട്ടിൽ ഉപയോഗിക്കുന്നത്. ഇത് 802.11b ഉപകരണങ്ങളുമായി കോംപാറ്റബിൾ ആണ്. ഐഇഇഇ 802.11g വയർലെസ്സ് സ്റ്റാൻഡേർഡ് ഉപയോഗിക്കുന്നവയാണ് എയർപോർട്ട് എക്സ്ട്രീം എന്ന വാണിജ്യ നാമത്തിൽ അറിയപ്പെടുന്നത്. പിന്നീടുള്ള എയർപോർട്ട് എക്സ്ട്രീം ഉത്പന്നങ്ങളിൽ ഡ്രാഫ്റ്റ്-ഐഇഇഇ 802.11n ഉപയോഗിക്കുവാൻ തുടങ്ങി.
ജപ്പാനിൽ ഈ ഉത്പന്നങ്ങളെല്ലാം എയർമാക് എന്ന ബ്രാൻഡിലാണ് വില്ക്കുന്നത് .IO-DATA എന്ന കമ്പനി എയർപോർട്ട് എന്ന പേര് രജിസ്റ്റർ ചെയ്തത് കൊണ്ടാണ് പേര് മാറ്റേണ്ടി വന്നത്.
2018 ഏപ്രിൽ 26 ന് ആപ്പിൾ എയർപോർട്ട് ഉൽപ്പന്ന നിര നിർത്തലാക്കി. പകരമായി ലിങ്ക്സിസ്, നെറ്റ്ഗിയർ എന്നീ കമ്പനികളുടെ റൂട്ടറുകൾ ആപ്പിൾ റീട്ടെയിൽ സ്റ്റോറുകളിൽ വിൽക്കാൻ ധാരണയായി.
ചരിത്രം
എയർപോർട്ട് 1999 ജൂലൈ 21 ന് ന്യൂയോർക്കിലെ മാക് വേൾഡിൽ അരങ്ങേറ്റം കുറിച്ചു, സ്റ്റീവ് ജോബ്‌സ് വെബിൽ സർഫ് ചെയ്യുമ്പോൾ ക്യാമറമാന് മികച്ച ഷോട്ട് നൽകാമെന്ന് കരുതുന്ന ഒരു ഐബുക്ക് എടുക്കുന്നു. പ്രാരംഭ ഓഫറിൽ ആപ്പിളിന്റെ പുതിയ ഐബുക്ക് നോട്ട്ബുക്കുകൾക്കായുള്ള ഒരു ഓപ്‌ഷണൽ വിപുലീകരണ കാർഡും ഒരു എയർപോർട്ട് ബേസ് സ്റ്റേഷനും ഉൾപ്പെട്ടിരുന്നു. പവർബുക്ക്സ്, ഇമാക്സ്, ഐമാക്സ്, പവർ മാക്സ് എന്നിവയുൾപ്പെടെ ആപ്പിളിന്റെ മിക്കവാറും എല്ലാ ഉൽപ്പന്ന ലൈനുകൾക്കുമുള്ള ഓപ്ഷനായി എയർപോർട്ട് കാർഡ് പിന്നീട് ചേർത്തു.
എയർപോർട്ട് എക്സ്ട്രീം(802.11g)
thumb|150px|right|എയർപോർട്ട് എക്സ്ട്രീം Base Station എയർപോർട്ട് ബേസ് സ്റ്റേഷന് പകരം പരിഷ്കരിച്ച പതിപ്പായ എയർപോർട്ട് എക്സ്ട്രീം വിപണിയിലെത്തുമെന്ന് 2003 ജനുവരി 7-ന് പ്രഖ്യാപിച്ചു. വയർലെസ്സ് കണക്ഷന് 54 Mbit/s വേഗത നൽകാൻ ഇതിനാകും. വയർലെസ്സ് സിഗനലിന് ശക്തി കൂട്ടാൻ ഒരു ബാഹ്യ ആൻറിനയും പ്രിൻറർ പങ്ക് വെയ്ക്കാനായി ഒരു യുഎസ്ബി പോർട്ടും ഉൾപ്പെടുത്തിയിട്ടുണ്ട്. എയർപോർട്ട് എക്സ്ട്രീം ഉപയോഗിച്ച് ഒരു സമയം 50 പേർക്ക് വയർലെസ്സ് സേവനം ഉപയോഗിക്കാം.
എയർപോർട്ട് എക്സ്പ്രസ്(802.11g or 802.11n)
thumb|left|AirPort Express Base Station ചെറിയ എയർപോർട്ട് എക്സ്ട്രീം ബേസ് സ്റ്റേഷനാണ് എയർപോർട്ട് എക്സ്പ്രസ്. പത്ത് ഉപയോക്താക്കളെ മാത്രമേ ഇത് പിന്തുണയ്ക്കുന്നുള്ളു. ബ്രോഡ്കോമിൻറെ BCM4712KFB വയർലെസ്സ് നെറ്റ്വർക്കിങ്ങ് ചിപ്പ്സെറ്റാണ് ഇതിൽ ഉപയോഗിച്ചിരിക്കുന്നത്. ഇതിന് 200 മെഗാഹെർട്സിൻറെ MIPS പ്രോസ്സസർ ബിൽറ്റ്-ഇൻ ആയി ഉണ്ട്.എയർപോർട്ട് എക്സ്ട്രീം ചില വയർലെസ്സ് കോൺഫിഗറേഷനുകൾക്ക് കീഴിൽ ഇഥർനെറ്റ്-വയർലെസ്സ് ബ്രിഡ്ജായി പ്രവർത്തിക്കും. മാർച്ച് 17,2007-ൽ എയർപോർട്ട് പുതുക്കിയ പതിപ്പ്(MB321LL/A) വിപണിയിലെത്തി. 10 വയർലെസ്സ് യൂണിറ്റിന് വരെ കണക്ട് ചെയ്യാവുന്നതാണ്.
എയർപോർട്ട് എക്സ്ട്രീം(802.11n)
thumb|right|എയർപോർട്ട് എക്സ്ട്രീം Base Station ഇത് 802.11a/b/g, dreaft-N എന്നീ പ്രോട്ടോക്കോളുകളുകൾ പിന്തുണയ്ക്കും. ഇതിൽ മൂന്ന് ലാൻ പോർട്ടുകൾ ഉൾപ്പെടുത്തിയിട്ടുണ്ട്. എയർപോർട്ട് ഡെസ്ക് എന്ന സൌകര്യം വഴി ഉപയോക്താക്കൾക്ക് ഒരു യുഎസ്ബി ഹാർഡ് ഡ്രൈവ് എയർപോർട്ട് എക്സ്ട്രീമിൽ ബന്ധിച്ച് മാക് ഒഎസ് എക്സ് അല്ലെങ്കിൽ വിൻഡോസ് സെർവറായി ഉപയോഗിക്കാം. എയർപോർട്ട് എക്സ്ട്രീമിന് ബാഹ്യ ആൻറിനകൾ ഇല്ല. 2007 ഓഗസ്റ്റ് മുതൽ ഗിഗാബിറ്റ് ഇഥർനെറ്റോടു കൂടിയാണ് എയർപോർട്ട് എക്സ്ട്രീം കയറ്റി അയ്ച്ചത്.
എയർപോർട്ട് കാർഡുകൾ
ആപ്പിൾ പുറത്തിറക്കുന്ന വയർലെസ്സ് കാർഡുകളാണ് എയർപോർട്ട് കാർഡുകൾ.
സുരക്ഷ
എയർപോർട്ട്, എയർപോർട്ട് എക്സ്ട്രീം എന്നിവയിൽ നിരവധി സുരക്ഷാ സംവിധാനങ്ങൾ ഉണ്ട്. ഇത് അനാവശ്യമായ കടന്നുകയറ്റതിനെതിരെ നിൽക്കുന്നു. ഗൂഢശാസ്ത്രത്തിൻറെ വിവിധ രൂപങ്ങൾ ഇവയിൽ ഉപയോഗിക്കുന്നു. യഥാർത്ഥ എയർപോർട്ട് ബേസ് സ്റ്റേഷനിൽ 40-ബിറ്റ് വെപ് രീതിയാണ് ഉപയോഗപ്പെടുത്തിയത്. രണ്ടാം തലമുറ എയർപോർട്ട് ബേസ് സ്റ്റേഷനിൽ 40-ബിറ്റ്, 128-ബിറ്റ് രീതിയാണ് ഉപയോഗപ്പെടുത്തിയത്. എന്നാൽ എയർപോർട്ട് എക്സ്ട്രീം, എയർപോർട്ട് എക്സ്പ്രസ് എന്നിവയിൽ കൂടുതൽ ശക്തമായ WPA, WPA2 എന്നിവ ഉപയോഗിക്കുന്നു.
പുറം കണ്ണികൾ
വിഭാഗം:ആപ്പിൾ ഹാർഡ്‌വെയർ
റേഡിയോ മിർച്ചി
thumb|റേഡിയോ മിർച്ചിയുടെ ഔദ്യോഗിക ചിഹ്നം
ഇന്ത്യയിലെ ദേശവ്യാപകമായ ഒരു സ്വകാര്യ എഫ്. എം സ്റ്റേഷനാണ് റേഡിയോ മിർച്ചി. എൻറർടൈന്മെൻറ് നെറ്റ്വർക്ക് ഇന്ത്യ ലിമിറ്റഡ് (ENIL) എന്ന കമ്പനിയുടെ ഉടമസ്ഥതയിലാണ്‌ റേഡിയോ മിർച്ചി പ്രവർത്തിക്കുന്നത്. ഈ കമ്പനി ഒരു ഉന്നത മാധ്യമ കമ്പനിയായ ദി ടൈംസ് ഗ്രൂപ്പിൻറെ തന്നെ മറ്റൊരു സംരംഭമാണ്. മിർച്ചി എന്നാൽ ഹിന്ദിയിൽ മുളക് എന്നാണർത്ഥം.
തുടക്കം
റേഡിയോ മിർച്ചിയുടെ ആദ്യനാമം ''ടൈംസ് എഫ്. എം.'' എന്നായിരുന്നു. 1993 വരെ ഇന്ത്യയിൽ ഒരു റേഡിയോ സ്റ്റേഷൻ മാത്രമാണ് ഉണ്ടായിരുന്നത്. ഓൾ ഇന്ത്യ റേഡിയോ ആയിരുന്നു ഇത്. ഈ റേഡിയോ സ്റ്റേഷൻ ഇന്ത്യൻ ഗവൺമെൻറിൻറെ കീഴിലായിരുന്നു. പിന്നീട് 1993-ൽ എതൊരു സ്വകാര്യ കമ്പനിക്കും റേഡിയോ സം‌പ്രേഷണം നടത്താനുള്ള നിയമം വന്നപ്പോഴാണ് ദി ടൈംസ് ഗ്രൂപ്പ്, ടൈംസ് എഫ്. എം എന്ന പേരിൽ റേഡിയോ സ്റ്റേഷൻ തുടങ്ങിയത്. ആദ്യ കാലങ്ങളിൽ സ്വകാര്യ എഫ്. എം സ്റ്റേഷനുകൾ, ഹൈദരാബാദ്, മുംബൈ, ഡെൽഹി, കൊൽക്കത്ത, വിശാഖപട്ടണം, ഗോവ എന്നിവടങ്ങളിലായിരുന്നു. 1998 വരെ ടൈംസ് എഫ്. എം പ്രവർത്തിച്ചു. പിന്നീട് ഗവൺമെൻറ് സ്വകാര്യ കമ്പനികൾക്കുണ്ടായിരുന്ന റേഡിയോ സംപ്രേഷണാവകാശം നിർത്തലാക്കി പഴയ നിയമം കൊണ്ടുവന്നു.
2000-ത്തിൽ ഗവൺമെൻറ് ഇന്ത്യയിലുടനീളം 108 എഫ്. എം ഫ്രീക്വന്സിയുടെ ലേലം സംഘടിപ്പിക്കുകയുണ്ടായി. എൻറർടൈന്മെൻറ് നെറ്റ്വർക്ക് ഇന്ത്യ ലിമിറ്റഡ് കമ്പനി, ഏറ്റവും കൂടുതല് ഫ്രീക്വന്സി സ്വന്തമാക്കി. പിന്നീടാണ് റേഡിയോ മിർച്ചി എന്ന പേരിൽ ഈ എഫ്. എം സ്റ്റേഷൻ പുനർ പ്രവർത്തനമാരംഭിച്ചത്.
2006 ജനുവരിയിൽ ഗവൺമെൻറ് പുറത്തിറക്കിയ ലൈസൻസിൻറെ രണ്ടാം പതിപ്പ് പ്രകാരം, 25 ഫ്രീക്വൻസികൾക്കൂടി സ്വന്തമാക്കി, റേഡിയോ മിർച്ചി ഇപ്പോൾ 33 പ്രദേശങ്ങളില് സംപ്രേഷണം ചെയ്ത് വരുന്നു.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ സ്വകാര്യ റേഡിയോ നിലയങ്ങൾ
മോഹനകൃഷ്ണൻ കാലടി
മലയാളത്തിലെ ഉത്തരാധുനിക കവികളിൽ ഒരാളാണ് മോഹനകൃഷ്ണൻ കാലടി.
ജീവിതരേഖ
1978-ൽ മലപ്പുറം ജില്ലയിലെ കാലടിയിൽ പി.കൃഷ്‌ണൻകുട്ടിയുടെയും സി.സുലോചനയുടെയും മകനായി ജനിച്ചു. 1999, 2000 വർഷങ്ങളിൽ മാതൃഭൂമി ആഴ്ചപ്പതിപ്പ് നടത്തിയ സാഹിത്യമത്സരത്തിൽ കവിതയ്‌ക്ക്‌ സമ്മാനം നേടിയിട്ടുണ്ട്. രണ്ടുതവണ കാലിക്കറ്റ്‌ യൂണിവേഴ്‌സിറ്റി ഇന്റർസോൺ കലോത്സവത്തിൽ കവിതാരചനയ്‌ക്ക്‌ ഒന്നാംസമ്മാനം ലഭിച്ചു. കേരള ശാസ്ത്രസാഹിത്യ പരിഷത്ത് പ്രസിദ്ധീകരണമായ ശാസ്ത്രകേരളം മാസികയുടെ പത്രാധിപസമിതിയിൽ അംഗമായിരുന്നു. മട്ടന്നൂർ PRNSS കോളേജിൽ രസതന്ത്രവിഭാഗം അദ്ധ്യാപകനായിരുന്നു. ഇപ്പോൾ കോഴിക്കോട് സർവ്വകലാശാലയിൽ ഗവേഷണം നടത്തുന്നു.
പുറത്തേക്കുള്ള കണ്ണികൾ
വർഗ്ഗം:മലയാളകവികൾ വർഗ്ഗം:1978-ൽ ജനിച്ചവർ
ബോഗോ, സെബു
ബോഗോ Bogo (Lungsod ng Bogo; CebuanoDakbayan sa Bogo), ഔദ്യോഗികമായി സിറ്റി ഓഫ് ബൊഗൊ City of Bogo, ഫിലിപ്പൈൻസിലാണു സ്ഥിതിചെയ്യുന്നത്. മിക്കപ്പോഴും ബോഗോ സിറ്റി എന്നാണറിയപ്പെടുന്നത്. 2007ലാണിത് സ്ഥാപിച്ചത്. സെബു പ്രവിശ്യയിലാണിതുള്ളത്. 2015ലെ സെൻസസ് പ്രകാരം 78,120. ആണു ഇവിടത്തെ ജനസംഖ്യ.[./Bogo,_Cebu#cite_note-PSA15-07-3 [3] ] 48290 വോട്ടർമാർ ഇവിടെയുണ്ട്.
ചരിത്രം
1600 വർഷത്തിൽ ഇവിടെ ഒരു മനുഷ്യവാസം തുടങ്ങി. കൊഗോൺ പുല്ല്, മുള എന്നിവ ഉപയൊഗിച്ച് അവർ കുടിലുകൾ നിർമ്മിച്ചു. ദാൻബന്ദയാൻ ഈ പ്രദേശത്തെ നയിച്ചു. ഇവിടത്തെ ആദിവാസിവിഭാഗം വലിയ സ്വാതന്ത്ര്യം അനുഭവിച്ചിരുന്നു.
പരിച (നക്ഷത്രരാശി)
ദക്ഷിണാർദ്ധഖഗോളത്തിലെ ഒരു നക്ഷത്രരാശിയാണ്‌ പരിച (Scutum). വളരെ ചെറുതും പ്രകാശം കുറഞ്ഞതുമായ ഒരു നക്ഷത്രരാശിയാണ്‌ ഇത്. ആകാശഗംഗ ഈ രാശിയിലൂടെ കടന്നുപോകുന്നു. 1684-ൽ, പോളിഷ് ജ്യോതിശാസ്ത്രജ്ഞനായ ജൊഹാനസ് ഹെവെലിയസ് ആണ് ഈ നക്ഷത്രരാശിക്ക് പേർ നല്കിയിരിക്കുന്നത്.
ജ്യോതിശാസ്ത്രവസ്തുക്കൾ
thumb|200px|left|ഓപ്പൺ ക്ലസ്റ്ററായ M11 (Wild Duck) രണ്ട് മെസ്സിയർ വസ്തുക്കൾ ഈ നക്ഷത്രരാശിയിലുണ്ട്. കാട്ടുതാറാവ് (Wild Duck) എന്നറിയപ്പെടുന്ന M11, M26 എന്നിവ ഓപ്പൺ ക്ലസ്റ്ററുകളാണ്‌.
ഓറോണ്ടസ് നദി
ദക്ഷിണ പശ്ചിമ--ഏഷ്യയിലെ ഒരു നദി. ലെബനനിൽ പ്രാചീന ഹീലിയോപോലിസിനടുത്തുള്ള ബക്കാ താഴ്വരയിൽ ഉത്ഭവിച്ചൊഴുകുന്ന ഈ നദി സിറിയ, തുർക്കി എന്നി രാജ്യങ്ങളിലൂടെ മെഡിറ്ററേനിയൻ കടലിൽ പതിക്കുന്നു. നിളം ഏകദേശം 402 കിലോമീറ്റർ. പ്രഭവസ്ഥാനത്തുനിന്ന് വളഞ്ഞും പുളഞ്ഞും വടക്കോട്ടൊഴുകുന്ന ഈ നദി ലെബനൻ, ആന്റീലബനൻ എന്നീ മലനിരകൾക്കിടയിലുള്ള ചുരം വഴി സിറിയയിലേക്കു കടക്കുന്നു. ഈ നദീമാർഗ്ഗത്തിലാണ് ക്വാത്തീൻ (ഹോംസ്) തടാകം തുടർന്ന് ആലെപ്പോ--അന്ത്യോഖ്യാ സമതലം കുറുകെ മുറിച്ചു കടന്ന് തുർക്കി--സിറിയ അതിർത്തിയിലൂടെ ഒഴുകുന്നു. അതിനു ശേഷം തുർക്കിക്കുള്ളിൽ കടന്ന് തെക്കോട്ടും പടിഞ്ഞാറോട്ടുമായി 64 കിലോമീറ്റർ ഒഴുകി മധ്യധരണ്യാഴിയിൽ പതിക്കുന്നു.
പരിച (നക്ഷത്രരാശി)
പുറം കണ്ണികൾ
വർഗ്ഗം:നക്ഷത്രരാശികൾ വർഗ്ഗം:പരിച (നക്ഷത്രരാശി)
ഓറോണ്ടസ് നദി
ഓറോണ്ടസ് നദീതടം
സിറിയയിലെ ഓറോണ്ടസ് തടം ഫലഭൂയിഷ്ഠമായ കാർഷിക മേഖലയാണ്. ഗോതമ്പ്, മില്ലറ്റ് തുടങ്ങിയ ധാന്യങ്ങളുടെ കലവറയാണ് ഇവിടം. നദീതീരത്തെ ചതുപ്പുകളിൽ സമൃദ്ധമായി വളരുന്ന ലിക്കോറിബ് ചെടിയുടെ കിഴങ്ങ് സമ്പദ്പ്രധാനമായ ഒരു കയറ്റുമതിച്ചരക്കാണ്. സിറിയയിലെ പ്രധാന നഗരങ്ങളിൽ രണ്ടെണ്ണം ഈ നദീതീരത്താണു സ്ഥിതിചെയ്യുന്നത്. ഇവയിൽ ആദ്യത്തേതായ ഹോംബ് ഒരു ഗതാഗതകേന്ദ്രമാണ്. രണ്ടാമത്തെ നഗരമായ ഹാമ പ്രാക്കാല ഹിറ്റൈറ്റ് അധിവസങ്ങളുടെ അവശിഷ്ഠങ്ങൾ ഉൾക്കൊള്ളുന്നു. ജലസേചനാർഥം നദിയിലെ വെള്ളം കുതിപ്പിച്ചൊഴുക്കുന്നതിന് ഉപയോഗിക്കപ്പെട്ടുപോന്ന ഭീമാകാരങ്ങളായ ചക്രങ്ങൾ ഇവിടെ കാണാം. ഇവയിൽ ചിലതിന് 90 മീറ്ററിലേറെ വ്യാസമുണ്ട്. തുർക്കിയിലെ അന്ത്യോഖ്യാ പട്ടണവും ഈ നദിക്കരയിലാണ്. മുൻ‌‌കാലത്ത് ഒരു തുറമുഖമായിരുന്ന അന്ത്യോഖ്യ ഇപ്പോൾ വളരെ ഉള്ളിലായാണ് സ്ഥിതിചെയ്യുന്നത്.
ഇലക്കള്ളി
ഇൻഡ്യൻ സ്പർജ് ട്രീ, ഓലിയാണ്ടർ സ്പർജ് (Indian Spurge Tree, Oleander Spurge) എന്ന ആംഗലേയ നാമങ്ങളുള്ള, പ്രധാനമായും തെക്കെ ഇൻഡ്യയിലെ മലമ്പ്രദേശങ്ങളിൽ, പാറകളുടെ വിള്ളലുകളിൽ വളരുന്ന, രണ്ട് മുതൽ നാലു മീറ്റർ വരെ ഉയരമുള്ള കുറ്റിച്ചെടിയാണ് ഇലക്കള്ളി,. കള്ളിമുൾച്ചെടിയോട് സാമ്യമുള്ള ഇതിന്റെ ചാറു നിറഞ്ഞ തണ്ടുകൾ ഉരുണ്ടതും ചാരനിറത്തോടു കൂടിയതുമാണ്. തെക്കൻ ഇൻഡ്യയിലെ ഡക്കാൻ പീഠഭൂമിയിൽ ഉത്ഭവിച്ചു എന്ന് കരുതപ്പെടുന്ന ഈ സസ്യം, ഇന്ന് ലോകത്താകമാനം വളരുന്നു. വർഷക്കാലത്തു മാത്രം ഇലകൾ പ്രത്യക്ഷപ്പെടുന്ന ഇതിന്റെ പൂക്കൾ കുലകളായി കാണുന്നു. ഒരു കുലയിൽ ഒരു പെൺപൂവും ധാരാളം ആൺപൂക്കളും ഉണ്ടാകും.
ആയുർവേദത്തിൽ
ഇലക്കള്ളിയുടെ കറ വിരേചനൗഷധമാണ്. മഞ്ഞപ്പിത്തം മഹോദരം തുടങ്ങിയ ഉദര രോഗങ്ങളിലും ത്വക് രോഗങ്ങളിലും ഉപയോഗിക്കുന്നു.
ആധുനിക ഔഷധശാസ്ത്രം
ഇലക്കള്ളിയിൽ നിന്ന് വേർതിരിച്ചെടുത്ത ഔഷധ മൂല്യമുള്ള ഘടകങ്ങൾ
മുറിവുകൾ ഉണക്കുവാനുള്ള ശേഷി
കറയിൽ നിന്ന് വേർതിരിച്ച ഘടകങ്ങൾക്ക് ശസ്ത്രക്രിയ മുറിവുകൾ ഉണക്കുവാനും, മുറിപാടുകളുടെ ശക്തി വർദ്ധിപ്പിക്കുവാനുമുള്ള കഴിവുണ്ട്.
കോശങ്ങളുടെ ഓക്സീകരണം തടഞ്ഞ് ആയുസ്സു വർദ്ധിപ്പിക്കുന്നതിനുള്ള ശേഷി
ഇലക്കള്ളിയുടെ എല്ലാ ഭാഗങ്ങളിലും നിന്ന് വേർതിരിച്ചെടുത്ത ഘടകമായ യൂഫോളിന് കോശങ്ങളുടെ ആയുസ്സു വർദ്ധിപ്പിക്കുന്നർതിനുള്ള കഴിവുണ്ട്.
വേദന സംഹാരി / നീർവീഴ്ച തടയൽ
ഇലകളിൽ നിന്ന് വേർതിരിച്ചെടുത്ത ഘടകങ്ങൾക്ക് സാധാരണ വേദനസംഹാരികളായ ഡൈക്ലോഫിനാക്, ഇൻഡോമെതാസിൻ എന്നീ ആധുനിക ഔഷധങ്ങളേക്കാൾ ശക്തിയുണ്ട്.
അർബുദ ചികിത്സയിൽ
ശ്വാസകോശ, ത്വക്, ഉദര അർബുദ കോശങ്ങളെ നശിപ്പിക്കുവാനുള്ള ശേഷി ചില ഘടകങ്ങൾക്കുണ്ട്, ഇലക്കള്ളി വെറുതെ ഉപയോഗിക്കാൻ പാടില്ല, ഇലക്കള്ളി മുറിവുകളിൽ വെച്ചുകേട്ടനും പാടില്ല.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:യൂഫോർബിയ വർഗ്ഗം:വിഷസസ്യങ്ങൾ
പദ്മാവത് (ചലച്ചിത്രം)
സജ്ഞയ് ലീല ബൻസാലി തിരക്കഥയെഴുതി സംവിധാനം ചെയ്ത് 2018 ജനുവരി 25-ന് പ്രദർശനത്തിനെത്തുന്ന ബോളിവുഡ് ചലച്ചിത്രമാണ് പദ്മാവത് (पद्मावत). സൂഫി കവി മാലിക് മുഹമ്മദ് ജയാസി 1540-ൽ അവധ് ഭാഷയിൽ രചിച്ച പദ്മാവത് എന്ന ഇതിഹാസ കാവ്യത്തെ ആസ്പദമാക്കിയാണ് ചിത്രം നിർമ്മിച്ചിരിക്കുന്നത്. രജപുത്ര റാണിയായ പദ്മാവതിയുടെ കഥയാണ് ചിത്രം പറയുന്നത്. ഡൽഹി സുൽത്താനായിരുന്ന അലാവുദ്ദീൻ ഖിൽജിക്ക് മേവാറിലെ രത്തൻ സിങ്ങിന്റെ ഭാര്യയായ പദ്മാവതിയോടു തോന്നുന്ന പ്രണയവും അതേത്തുടർന്നുണ്ടാകുന്ന യുദ്ധവുമാണ് ചിത്രത്തിന്റെ ഇതിവൃത്തം.
ദീപിക പദുകോൺ കേന്ദ്ര കഥാപാത്രമായി അഭിനയിക്കുന്ന ചിത്രത്തിൽ അലാവുദ്ദീൻ ഖിൽജിയായി രൺവീർ സിങ്ങും രത്തൻ സിങ്ങായി ഷാഹിദ് കപൂറും വേഷമിടുന്നു. ഏകദേശം 200 കോടി രൂപയാണ് ചിത്രത്തിന്റെ നിർമ്മാണച്ചെലവ്. 2ഡി, 3ഡി, ഐമാക്സ് 3ഡി എന്നീ രൂപങ്ങളിലും ചിത്രം പ്രദർശനത്തിനെത്തുന്നു. ഐമാക്സ് 3ഡിയിൽ പുറത്തിറങ്ങുന്ന ആദ്യത്തെ ഇന്ത്യൻ ചലച്ചിത്രമാണ് പദ്മാവത്.
2017 ഡിസംബർ 1-ന് പദ്മാവതി എന്ന പേരിൽ പ്രദർശനത്തിനെത്തുമെന്ന് പ്രഖ്യാപിച്ചിരുന്നെങ്കിലും ചില വിവാദങ്ങളെത്തുടർന്ന് ചിത്രത്തിന്റെ റിലീസ് നീട്ടിവയ്ക്കുകയായിരുന്നു. ചിത്രത്തിന് യു/എ സർട്ടിഫിക്കറ്റാണ് സെൻസർ ബോർഡ് അനുവദിച്ചത്. 'പദ്മാവതി' എന്ന പേര് 'പദ്മാവത്' എന്നാക്കി മാറ്റുന്നതുൾപ്പെടെ അഞ്ചു നിർദ്ദേശങ്ങളും ബോർഡ് മുന്നോട്ടുവച്ചിരുന്നു.
ചിത്രീകരണം തുടങ്ങിയ നാൾ മുതൽ വാർത്തകളിൽ ഇടം പിടിച്ച ചിത്രമാണ് പത്മാവത്. ചിത്രത്തിൽ അലാവുദ്ദീൻ ഖിൽജിയും പത്മാവതിയും തമ്മിലുള്ള പ്രണയ രംഗങ്ങളുണ്ടെന്ന അഭ്യൂഹം രജപുത്ര സമുദായത്തെ ചൊടിപ്പിച്ചതാണ് വിവാദങ്ങൾക്കു വഴിതെളിച്ചത്. ഖിൽജിക്കു മുമ്പിൽ കീഴടങ്ങാതെ ജൗഹർ അനുഷ്ഠിച്ചുകൊണ്ട് ജീവത്യാഗം ചെയ്ത പദ്മാവതിയെ ചിത്രത്തിൽ മോശമായി ചിത്രീകരിച്ചുവെന്ന ആരോപണവുമായി രാജസ്ഥാനിലെ രജപുത് കർണി സേന പോലുള്ള സംഘടനകൾ രംഗത്തെത്തി. ചിത്രീകരണം തടസ്സപ്പെടുത്തുകയും സംവിധായകനെ ആക്രമിക്കുകയും ചെയ്ത പ്രതിഷേധക്കാർ ചിത്രത്തിലെ നായിക ഉൾപ്പെടെയുള്ള അണിയറ പ്രവർത്തകർക്കു നേരെ വധഭീഷണി മുഴക്കി. ചിത്രം പ്രദർശനത്തിനെത്തുന്നത് തടയുമെന്നും പ്രഖ്യാപിച്ചു. ഇവർ പറയുന്നതു പോലെയുള്ള രംഗങ്ങൾ ചിത്രത്തിലില്ല എന്നാണ് സംവിധായകൻ ഉൾപ്പെടെയുള്ളവർ ആവർത്തിച്ചു പറഞ്ഞത്.
ഇതിവൃത്തം
1540-ൽ സൂഫി കവി മാലിക് മുഹമ്മദ് ജയാസി അവധി ഭാഷയിൽ രചിച്ച പദ്മാവത് എന്ന ഇതിഹാസ കാവ്യത്തെ ആസ്ഥാനമാക്കിയുള്ള ചിത്രം രജപുത്ര രാജ്ഞിയായിരുന്ന പദ്മാവതിയുടെ കഥയാണ് പറയുന്നത്. ഈ കഥാപാത്രം തികച്ചും സാങ്കൽപികമാണ്. 'പദ്മാവത്' എന്ന കൃതിയിൽ മേവാറിലെ രജപുത്ര ഭരണാധികാരിയായിരുന്ന റവാൽ രത്തൻ സിങ്ങിന്റെ ഭാര്യയായാണ് പത്മാവതിയെ ചിത്രീകരിച്ചിരിക്കുന്നത്. അതീവ സുന്ദരിയായിരുന്ന പത്മാവതിയെ സ്വന്തമാക്കണമെന്ന് ആഗ്രഹിച്ച് ഡൽഹി സുൽത്താൻ അലാവുദ്ദീൻ ഖിൽജി 1303-ൽ മേവാറിലെ ചിത്തോർഗഢ് കോട്ട ആക്രമിച്ചതായി ഇതിൽ പറയുന്നു. മരിച്ചു വീഴും മുമ്പ് രജപുത്രർ അലാവുദ്ദീൻ ഖിൽജിയുടെ സൈന്യത്തോട് ശക്തമായി പോരാടി. ഖിൽജിക്കു മുമ്പിൽ കീഴടങ്ങാൻ വിസമ്മതിച്ച പത്മാവതി ഉൾപ്പെടെയുള്ള രജപുത്ര സ്ത്രീകൾ ചിതയിൽ ചാടി ആത്മഹത്യ ചെയ്തുവെന്നാണ് പദ്മാവതി കാവ്യത്തിൽ പറയുന്നത്. പത്മാവതിയെ രജപുത്രർ തങ്ങളുടെ ധീരവനിതയായി കരുതിപ്പോരുന്നു.
ആക്രമണങ്ങൾ
പ്രദർശനത്തിനെത്തുന്നതിനു മുമ്പു തന്നെ ചിത്രം ദേശീയ ശ്രദ്ധ നേടിയിരുന്നു. രജപുത്ര റാണി പത്മാവതിയെ മോശമായി ചിത്രീകരിച്ചുവെന്നും സമുദായത്തെ അപമാനിക്കും വിധം ചരിത്രം വളച്ചൊടിച്ചുവെന്നും ആരോപിച്ചുകൊണ്ട് രാജസ്ഥാനിലെ രജപുത് കർണി സേന ഉൾപ്പെടെയുള്ള സംഘടനകൾ ചിത്രത്തിനെതിരെ രംഗത്തു വന്നു. 2017 ജനുവരിയിൽ ജയ്പൂർ കോട്ടയിൽ വച്ചുള്ള ചിത്രീകരണത്തിനിടെ സംവിധായകൻ സജ്ഞയ് ലീല ബൻസാലിക്കെതിരെ കർണി സേനാംഗങ്ങളുടെ ആക്രമണമുണ്ടായി. അദ്ദഹത്തെ ക്രൂരമായി തല്ലിയ അക്രമികൾ അദ്ദഹത്തിന്റെ തലമുടി പറിച്ചെടുത്തു. ഉപകരണങ്ങൾ നശിപ്പിച്ചുകൊണ്ട് ചിത്രീകരണം തടസ്സപ്പെടുത്തി.
2017 മാർച്ചിൽ മഹാരാഷ്ട്രയിലെ കോലാപ്പൂരിൽ ചിത്രത്തിന്റെ സെറ്റിനു നേരെ പെട്രോൾ ബോംബ് ആക്രമണമുണ്ടായി. 50000 ചതുരശ്ര അടി വിസ്തൃതിയിൽ ഒരുക്കിയിരുന്ന സെറ്റ് പൂർണ്ണമായും കത്തിനശിച്ചു.
2017 നവംബറിൽ ചിത്രത്തിന്റെ റിലീസുമായി ബന്ധപ്പെട്ട് രാജ്യത്തെ പല സംസ്ഥാനങ്ങളിലും തീയറ്ററുകൾക്കു നേരെ ആക്രമണമുണ്ടായി. ചിത്രം പുറത്തിറക്കുന്നതിനെതിരെ ഉത്തർ പ്രദേശിൽ കോലം കത്തിക്കൽ, മുദ്രാവാക്യം വിളിച്ചുള്ള റാലി, പോസ്റ്ററുകൾ നശിപ്പിക്കൽ എന്നിവയുണ്ടായി. കൊൽക്കത്തയിൽ ഭാരത് ക്ഷത്രിയ സമാജ് സംഘാംഗങ്ങൾ സംവിധായകന്റെ കോലം കത്തിച്ചു.
ഭീഷണികൾ
ചിത്രം പ്രദർശിപ്പിക്കുന്ന ദിവസം ഭാരത് ബന്ദ് നടത്തുമെന്ന് രാജ്പുത് കർണി സേന പ്രഖ്യാപിച്ചു. ചിത്രത്തിലെ നായിക ദീപിക പദുകോണിനെ അധിക്ഷേപിച്ചുകൊണ്ട് രാജ്പുത് കർനി സേനാ മേധാവി ലോകേന്ദ്ര സിങ് കാല്വി വിവാദ പ്രസ്താവന നടത്തി. സുബ്രഹ്മണ്യൻ സ്വാമിയെപ്പോലുള്ള ബി.ജെ.പി. നേതാക്കളും ദീപികയ്ക്കും ചിത്രത്തിനുമെതിരെ രംഗത്തെത്തി. സംവിധായകൻ സജ്ഞയ് ലീല ബൻസാലിയുടെ തല കൊയ്യുന്നവർക്ക് 5 കോടി രൂപ പാരിതോഷികം പ്രഖ്യാപിച്ച രാജ്പുത് കർണി സേനാംഗങ്ങൾ ദീപികാ പദുകോണിന്റെ മൂക്ക് ചെത്തിക്കളയുമെന്നും ഭീഷണി ഉയർത്തിയിരുന്നു. ദീപികയുടെയും ബൻസാലിയുടെയും തല വെട്ടുന്നവർക്ക് ബി.ജെ.പി. നേതാവ് സൂരജ് പാൽ അമു 10 കോടി രൂപ പാരിതോഷികം പ്രഖ്യാപിച്ചതിനെതിരെ പോലീസ് കേസെടുത്തു. മധ്യപ്രദേശ്, പഞ്ചാബ്, രാജസ്ഥാൻ, ഗുജറാത്ത് എന്നീ സംസ്ഥാനങ്ങളിൽ ചിത്രം പ്രദർശിപ്പിക്കില്ലെന്ന് മുഖ്യമന്ത്രിമാർ പ്രഖ്യാപിച്ചു. പിന്നീട് പഞ്ചാബ് മുഖ്യമന്ത്രി അമരീന്ദർ സിംഗ് ഈ തീരുമാനത്തിൽ നിന്നു പിന്മാറുകയും ചിത്രത്തിന് പ്രദർശനാനുമതി നൽകുകയും ചെയ്തു .മേവാഡ് രാജകുടുംബത്തിന് എതിർപ്പില്ലെങ്കിൽ പത്മാവതിയുടെ റിലീസ് തടയില്ലെന്ന് രാജ്പുത് കർണി സേന പിന്നീട് അറിയിച്ചിരുന്നു.
പാട്രിക് സ്ട്രോസോഡ
പാട്രിക് സ്ട്രോസോഡ (ജനനം: 5 ജനുവരി 1952) ഒരു ഫ്രഞ്ച് ഉന്നത സിവിൽ സർവീസാണ്, മുൻ പ്രഫസറും നിലവിലെ ഫ്രഞ്ച് പ്രസിഡന്റുമായ ഇമ്മാനുവൽ മാക്രോണിന്റെ ചീഫ് ഓഫ് സ്റ്റാഫ്. അൻഡോറയുടെ ചീഫ് കൺസൾട്ടന്റും ഇദ്ദേഹമാണ്
പദ്മാവത് (ചലച്ചിത്രം)
പ്രദർശനാനുമതി
പത്മാവത് ചലച്ചിത്രത്തിനു സർട്ടിഫിക്കറ്റ് നൽകുന്നതു സംബന്ധിച്ച അപേക്ഷ 2017 നവംബറിൽ നിർമ്മാതാക്കൾ സെൻസർ ബോർഡിനു സമർപ്പിച്ചു. അപേക്ഷയിൽ ചലച്ചിത്രം സാങ്കൽപിക കഥയാണോ ചരിത്രമാണോ എന്നു രേഖപ്പെടുത്തേണ്ട ഭാഗം പൂരിപ്പിച്ചിട്ടില്ല എന്ന കാരണത്താൽ ചിത്രം സർട്ടിഫിക്കേഷനില്ലാതെ തിരിച്ചയച്ചു. സർട്ടിഫിക്കറ്റ് ലഭിക്കുന്നതിനു മുമ്പ് മാധ്യമ പ്രവർത്തകർക്കായി ചിത്രം പ്രദർശിപ്പിച്ചതിനെതിരെ സെൻസർ ബോർഡ് അധ്യക്ഷൻ പ്രസൂൻ ജോഷി രംഗത്തെത്തിയിരുന്നു.
ചിത്രത്തിലെ വിവാദ ഭാഗങ്ങൾ നീക്കം ചെയ്യണമെന്നാവശ്യപ്പെടുന്ന ഹർജി സുപ്രീം കോടതി ചീഫ് ജസ്റ്റിസ് ദീപക് മിശ്ര അധ്യക്ഷനായ ബെഞ്ച് തള്ളി. 2017 ഡിസംബർ 1-ന് പ്രദർശനത്തിനെത്തുമെന്നു തീരുമാനിച്ചിരുന്നുവെങ്കിലും സെൻസർ ബോർഡിന്റെ അനുമതി ലഭിക്കുന്നതു വരെ ചിത്രത്തിന്റെ റിലീസ് നീട്ടി വയ്ക്കുന്നതായി നിർമ്മാതാക്കൾ അറിയിച്ചു. ഇതേ സമയം ബ്രിട്ടനിൽ ചിത്രത്തിനു പ്രദർശനാനുമതി ലഭിക്കുകയുണ്ടായി. ബ്രിട്ടീഷ് ബോർഡ് ഓഫ് ഫിലിം ക്ലാസിഫിക്കേഷൻ ചിത്രത്തിനു 12എ സർട്ടിഫിക്കറ്റാണു നൽകിയത്. അതായത് ചിത്രം കാണുന്ന 12 വയസ്സിൽ താഴെയുള്ള കുട്ടികൾക്കൊപ്പം മുതിർന്നവരും ഉണ്ടാകണം.
പാട്രിക് സ്ട്രോസോഡ
ആദ്യകാലജീവിതം
പാട്രിക് സ്ട്രോസോഡ, 1952 ജനുവരി 5നു ഫ്രാൻസിലെ ഹൗട്ട് റിൻപ്രദേശത്തെ  ഥാൻപ്രവിശ്യയിലാണ് ജനിച്ചതെ. ഫ്രാഞ്ചെ-കോംടെ സർവകലാശാലയിൽ നിന്ന് ബിരുദം നേടി, അവിടെ ഇംഗ്ലീഷിൽ ബിരുദം നേടി, സ്ട്രാസ്ബർഗ് സർവകലാശാലയിൽ നിന്നും നിയമബിരുദം നേടി. 1983-ൽ എകോൾ നാഷണൽ ഡി അഡ്മിനിസ്ട്രേഷനിൽ നിന്ന് ബിരുദം നേടി.
പദ്മാവത് (ചലച്ചിത്രം)
പ്രദർശനാനുമതി
2017 ഡിസംബറിൽ സെൻസർ ബോർഡ് അധ്യക്ഷൻ പ്രസൂൻ ജോഷിയും ചരിത്രകാരന്മാരും ഉൾപ്പെട്ട വിദഗ്ദ്ധസമിതി പദ്മാവത് ചിത്രത്തിനു പ്രദർശനാനുമതി നൽകി. സെൻസർ ബോർഡ് തീരുമാനത്തിനെതിരെ രാജസ്ഥാൻ, മധ്യപ്രദേശ് സർക്കാരുകൾ സുപ്രീം കോടതിയെ സമീപിച്ചു. ചിത്രത്തിന്റെ പ്രദർശനം തടയണമെന്നാവശ്യപ്പെടുന്ന എല്ലാ ഹർജികളും സുപ്രീം കോടതി തള്ളി. ചിത്രത്തിനെതിരെയുള്ള പ്രതിഷേധം ശക്തമായിരുന്നിട്ടും 2018 ജനുവരി 25-ന് തന്നെ ചിത്രം പ്രദർശനത്തിനെത്തി.
അവലംബം
വർഗ്ഗം:2018-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
പാട്രിക് സ്ട്രോസോഡ
കരിയർ
1985 മുതൽ 1987 വരെ ഡോർഡോഗൺ പ്രിഫെക്റ്റിന്റെ സ്റ്റാഫ് മേധാവിയായിരുന്നു സ്‌ട്രോസോഡ. 1987 മുതൽ 1989 വരെ സെന്റ്-ജീൻ-ഡി-മൗറിയന്റെ ഉപപ്രതിനിധിയും 1989 മുതൽ 1992 വരെ ആൽബർട്ട്വില്ലിൽ 1992 ലെ വിന്റർ ഒളിമ്പിക്സിനുള്ള കമ്മിറ്റി സെക്രട്ടറി ജനറലുമായിരുന്നു അദ്ദേഹം. അവൻ 1992 മുതൽ 1994 വരെ വലൻകിലെ ഡ്രോമിൽ പ്രിഫെക്ചർ സെക്രട്ടറി ജനറൽ ആയിരുന്നു. 1995 മുതൽ 1996 വരെആറൽസിലെ ഉപ നഗരപിതാവായും പ്രവർത്തിച്ചു. 1996 മുതൽ 1997 വരെ പാരീസ് നഗരത്തിന്റെ വിവരങ്ങളുടെയും കമ്മ്യൂണിറ്റി ഡയറക്ടറായും 1997 മുതൽ 2002 വരെ റോൺ-ആൽപ്സിന്റെ പ്രിഫെക്ചറിനായി പ്രാദേശിക കാര്യങ്ങളുടെ സെക്രട്ടറി ജനറലായും പ്രവർത്തിച്ചിട്ടുണ്ട്.
2002 മുതൽ 2004 വരെ ഹൗട്ട്സ് -ആൽപ്സിന്റെ പ്രിഫെക്റ്റ്, 2005 ൽ ഡ്യൂക്സ്- സാവ്രെസ് പ്രിഫെക്റ്റ്, 2006 മുതൽ 2007 വരെ സാവോയിയിലെ റീജിയണൽ കൗൺസിലിൽ ഒരു പ്രിഫെക്റ്റ് എന്നിവയായിരുന്നു സ്ട്രോസോഡ. 2009 മുതൽ 2011 വരെ ഹൗട്ട്സ്-ഡി-സീനിന്റെ പ്രിഫെക്റ്റ്, 2011 മുതൽ 2013 വരെ കോർസ്-ഡു-സുഡ് പ്രിഫെക്റ്റ്, 2013 ജൂൺ മുതൽ 2016 മെയ് വരെ ബ്രിട്ടാനിയുടെ പ്രിഫെക്റ്റ് എന്നിവയായിരുന്നു അദ്ദേഹം.
2016 മെയ് 4 മുതൽ 2017 ഏപ്രിൽ 27 വരെ പ്രധാനമന്ത്രി ബെർണാഡ് കാസെനിയൂവിന്റെ ചീഫ് ഓഫ് സ്റ്റാഫ് ആയിരുന്നു സ്‌ട്രോസോഡ. 2017 ഏപ്രിൽ-മെയ് മാസങ്ങളിൽ അദ്ദേഹം ഹ്രസ്വമായി ഓൾ-ഡി-ഫ്രാൻസിന്റെ പ്രിഫെക്റ്റ് ആയിരുന്നു. 2017 മെയ് 14 ന് പ്രസിഡന്റ് ഇമ്മാനുവൽ മാക്രോൺ അദ്ദേഹത്തെ ചീഫ് ഓഫ് സ്റ്റാഫ് ആയി നിയമിച്ചു.
പുറംകണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1952-ൽ ജനിച്ചവർ
ഇ.ജെ. ലൂക്കോസ്
ഏഴാം കേരള നിയമസഭയിലെ ഏറ്റുമാനൂർ നിയോജകമണ്ഡലത്തെ പ്രതിനിധീകരിച്ച അംഗമാണ് ഇ.ജെ. ലൂക്കോസ് (25 ജനുവരി 1933 -12 മാർച്ച് 2012). ക്‌നാനായ കത്തോലിക്കാ കോൺഗ്രസിന്റെ മുൻ പ്രസിഡന്റ്, കേരളാ കോൺഗ്രസ് സംസ്ഥാന വൈസ് ചെയർമാൻ, കോട്ടയം ജില്ലാ പ്രസിഡന്റ്, ഉഴവൂർ സർവീസ് സഹകരണ ബാങ്ക് പ്രസിഡന്റ് തുടങ്ങിയ പദവികൾ വഹിച്ചിട്ടുണ്ട്. എം.ജി സർവകലാശാല സിൻഡിക്കേറ്റംഗം, ഹൈസ്‌കൂൾ സിലബസ് കമ്മിറ്റിയംഗം എന്നീ നിലകളിലും പ്രവർത്തിച്ചിട്ടുണ്ട്.
ജീവിതരേഖ
ഇ.എം ജോസഫിന്റെയും ഏലി ജോസഫിന്റെയും മകനായി 1933 ജനുവരി 25ന് ഉഴവൂരിൽ ജനിച്ചു. ഉഴവൂർ ഒ.എൽ.എൽ. ഹൈസ്‌ക്കൂളിൽ നിന്നും ഹെഡ്മാസ്റ്ററായാണ് ഔദ്യോഗിക ജീവിത്തിൽ നിന്ന് വിരമിച്ചത്. ഭാര്യ: ലീലാമ്മ. മക്കൾ: ലലിത്, സെനിത്, അനിത്, സ്റ്റീഫൻ
അവലംബം
വർഗ്ഗം:ഏഴാം കേരള നിയമസഭാംഗങ്ങൾ വർഗ്ഗം:കോട്ടയം ജില്ലയിൽ ജനിച്ചവർ
ജൊവാൻ എന്രിക്ക് വിവ്സ് സിസിലിയ
കത്തോലിക്കാ രൂപതയായ ഉർഗലിന്റെ ഇപ്പോഴത്തെ ബിഷപ്പും അൻഡോറയിലെ എക്സ്-അഫീഷ്യോ കോ- പ്രിൻസുമാണ് ജോവാൻ-എൻറിക് വൈവ്സ് <small id="mwCw">സി സിലിയ, ജനനം (ജൂലൈ 24, 1949). ആർച്ച് ബിഷപ്പ്, രാജാവ് എന്നീ പദവികൾ വഹിച്ചിട്ടുണ്ട്.
ജീവിതം
1949 ൽ ബാഴ്‌സലോണയിൽ ഫ്രാൻസെസ്ക് വൈവ്സ് ഐ പോൺസിന്റെയും കൊർണേലിയ സിക്കിലിയ ഇബീസിന്റെയും മൂന്നാമത്തെ മകനായിട്ടാണ് വൈവ്സ് സി സിലിയ ജനിച്ചത്. 1965 ൽ സെമിനാരിയിൽ പ്രവേശിച്ച അദ്ദേഹം ഹ്യൂമാനിറ്റീസ്, ഫിലോസഫി, തിയോളജി എന്നിവ പഠിച്ചു. 1974-ൽ വൈവ്സിനെ ജന്മനാടായ ഇടവകയായ സാന്താ മരിയ ഡെൽ തൗലത്ത് ഡി ബാഴ്‌സലോണയിൽ പുരോഹിതനായി നിയമിച്ചു. വിവെസ് ഞാൻ സിസിലിഅ അച്ചനെ പിന്നീട് ബാര്സിലോനരൂപതയുടെ ആക്സിലറിബിഷപ് ആയും നൊനയുടെ റ്റിറ്റുലർ ബിഷപ് ആയും 993 ൽനാമനിർദ്ദേശം ചെയ്തു. യാന്ത്രികമായി സ്പാനിഷ് എപിസ്കൊപൽ കോൻഫറൻസിൽ അംഗമായി. . ജോൺ പോൾ രണ്ടാമൻ മാർപ്പാപ്പ അദ്ദേഹത്തെ ഉർഗല്ലിനെ കൊവാദ്ജുറ്റർ ബിഷപ്  ആയി 2001ൽ നാമനിർദേശം ചെയ്തു. . രണ്ടുവർഷത്തിനുശേഷം, 2003 ൽ തന്റെ മുൻഗാമിയായ ജോവാൻ മാർട്ടി അലാനിസിന്റെ വിരമിക്കലിനുശേഷം, 2003 മെയ് 12 ന് അദ്ദേഹം ഉർഗെൽ ബിഷപ്പായി സ്ഥാനമേറ്റു. അതിനാൽ പൈറനീസ് പർവതനിരകളുടെ ഉയരത്തിൽ സ്ഥിതിചെയ്യുന്ന അൻഡോറയുടെ പ്രിൻസിപ്പാലിറ്റിയിൽ അൻഡോറയുടെ സഹ-രാജകുമാരനായി. . 10 ജൂലൈ 2003 ന് അദ്ദേഹം അൻഡോറ കോ-പ്രിൻസ് എന്ന നിലക്കുള്ള ഭരണഘടനാ ശപഥം കൊസ ദെ ല വാൾ, അന്ദൊറ ല വല്ല യിൽ ചെയ്തു. സിസിലിയയെ പിന്നീട് 2010 മാർച്ച് മാസത്തിൽ ബെനഡിക്റ്റ് പതിനാറാമൻ മാർപ്പാപ്പ ഒരു വ്യക്തിപരമായ തലക്കെട്ടായി ഒരു ആർച്ച് ബിഷപ്പിന്റെ അന്തസ്സിലേക്ക് ഉയർത്തി.
ബാഹ്യ ലിങ്കുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1949-ൽ ജനിച്ചവർ
വൂഡി മിലിന്ദചിന്ത
വുതിതോൺ Vuthithorn "Woody" Milintachinda วุฒิธร มิลินทจินดา (born November 25, 1976) തായ്‌ലന്റിലെ ഒരു റേഡിയോ-ടിവി അവതാരകനാണ്.
മുൻകാലജീവിതവും വിദ്യാഭ്യാസവും
ന്യൂയോർക്ക് സിറ്റിയിൽ നിന്നാണു അദ്ദേഹമാദ്യമായി ബിരുദം ലഭിച്ചത്. തുടർന്ന് ബിരുദം തമ്മസത് സർവ്വകലാശാലയിൽ നിന്നും പൂർത്തിയാക്കാനായി തായ്‌ലന്റിൽ തിരിച്ചെത്തി. ചുലംഗോൺ സർവ്വകലാശാലയിൽനിന്നും മാസ് കമ്യൂണിഒക്കേഷനിൽ ബിരുദാനന്ദരബിരുദം നേടി. മിലിന്ദ്ചിന്തയുടെ പിതാവ് ഒരു അംബാസിഡർ ആയിരുന്നു. അദ്ദേഹത്തിന്റെ സഹോദരനായ പുലിൻ ഒരു നയതന്ത്രജ്ഞനുമായിരുന്നു.
കാറ്റിൽ ഈഗ്രറ്റ്
കാറ്റിൽ ഈഗ്രറ്റ് (Bubulcus ibis) കോസ്മോപൊളിറ്റൻ (ടാക്സോൺ) ശ്രേണിയിൽപ്പെട്ട ഹെറോണുകളുടെ വർഗ്ഗത്തിൽപ്പെടുന്ന ഇവ ഉഷ്ണമേഖലാപ്രദേശങ്ങളിലും ഉപോഷ്ണമേഖലാപ്രദേശങ്ങളിലും കൂടാതെ മറ്റുചൂടുള്ള എല്ലാ പ്രദേശങ്ങളിലും കണ്ടുവരുന്നു. കൂടുതലും കന്നുകാലികളോടൊപ്പമാണ് ഇവയെ കാണാൻ കഴിയുന്നത്. മൃഗങ്ങളുടെ പരിസരങ്ങളിലെ പുല്ലുകളിലും തറയിലും കാണപ്പെടുന്ന കീടങ്ങളെ ഭക്ഷിക്കുന്ന സ്വഭാവം ഉള്ളതുകൊണ്ടാണ് ഇവയ്ക്ക് ഈ പേരു ലഭിച്ചത്. 1877- ൽ ഇതിനെ ആദ്യമായി കണ്ടെത്തിയത് അമേരിക്കയിൽ നിന്നാണ്. ആഫ്രിക്കയിൽ നിന്നും പറന്നു വന്നതാകാമെന്ന് കരുതുന്നു.
മോണോടൈപിക് ജീനസായ ബുബുൾകസിലെ ഒരേ ഒരു അംഗമാണിത്. വെസ്റ്റേൺ കാറ്റിൽ ഈഗ്രറ്റ്, ഈസ്റ്റേൺ കാറ്റിൽ ഈഗ്രറ്റ് എന്നിവ ഇവയുടെ രണ്ട് ഉപവർഗ്ഗങ്ങളാണെന്നാണ് വിദഗ്ദ്ധരുടെ അഭിപ്രായം. കാറ്റിൽ ഈഗ്രറ്റിന്റെ തൂവലുകളുടെ സാമ്യതയനുസരിച്ച് ഈഗ്രറ്റയിലെ ഈഗ്രറ്റുകളേക്കാൾ ഇവ കൂടുതൽ അടുത്ത ബന്ധം കാണിക്കുന്നത് ആർഡിയയിലെ ഹെറോണുകളോടാണ്.
കാറ്റിൽ ഈഗ്രറ്റുകൾ ഒന്നിച്ചുചേർന്ന് ഒറ്റ കൂട്ടമായി കാണപ്പെടുന്നതിനെ ഈഗ്രറ്റുകളുടെ സ്റ്റാംപീഡ് ("stampede") എന്നാണ് അറിയപ്പെടുന്നത്. പ്രധാനമായും വടക്കേ അമേരിക്ക, തെക്കെ അമേരിക്ക, യൂറോപ്പ്, ആഫ്രിക്ക, ആസ്ട്രേലിയ എന്നീ പ്രദേശങ്ങളിൽ ഇവ കാണപ്പെടുന്നുണ്ടെങ്കിലും ഇവ ഈ മേഖലകളിൽ സ്ഥിരമായി തങ്ങാറില്ല. നീരൊഴുക്കുള്ള പ്രദേശങ്ങൾ, ചതുപ്പുനിലങ്ങൾ, പുൽപ്രദേശങ്ങൾ, പുൽത്തകിടികൾ എന്നിവ തേടി ഇവ സഞ്ചരിക്കുന്നു. 19-ാംനൂറ്റാണ്ടിനു മുമ്പ് ഇവ ആഫ്രിക്കയിലല്ലാതെ മറ്റൊരു പ്രദേശത്തും നിലനിന്നിരുന്നില്ല. ഇവയുടെ ഉത്ഭവം മധ്യ ആഫ്രിക്കയിലാണ് എന്നുവിശ്വസിക്കപ്പെടുന്നുണ്ടെങ്കിലും പിന്നീട് ഇവ ലോകത്തിന്റെ പല ഭാഗങ്ങളിലും വ്യാപിച്ചിരിക്കാം എന്നു കരുതുന്നു. ഇവയുടെ മേഖല ഫ്ലോറിഡയിൽ വ്യാപിച്ചതിനുശേഷം അവിടെ നിന്ന് ഇവ യഥേഷ്ടം ആഫ്രിക്കയിലും അവിടെ നിന്ന് തെക്കൻ അമേരിക്കയിലേയ്ക്കും സഞ്ചരിക്കാൻ തുടങ്ങി.
1877-ൽ ഇത് എങ്ങനെയോ തെക്കൻ അമേരിക്കയുടെ വടക്കുകിഴക്കൻ ഭാഗത്ത് എത്തിച്ചേരുകയായിരുന്നു. 1941-ൽ അവ യുണൈറ്റഡ് സ്റ്റെയ്റ്റ്സിലെത്തുകയും അവിടെ വ്യാപകമാകാനും തുടങ്ങി. 1953 ആയപ്പോഴേയ്ക്കും അവിടെ അവ കൂടുകൂട്ടി കോളനിയാകുകയും ചെയ്തു. 50 വർഷങ്ങൾക്കുശേഷം വടക്കേ അമേരിക്കയിൽ ഹെറോണുകളുടെ ഒരു വലിയകൂട്ടം അവിടെ ആയിത്തീരുകയും ചെയ്തു. ഏറ്റവും പ്രായമുളള കാറ്റിൽ ഈഗ്രറ്റിന് 17 വർഷം പ്രായമുള്ളതായി രേഖപ്പെടുത്തിയിരിക്കുന്നു. 1979 -ൽ ഇതിനെ പിടിച്ച ഉടൻ തന്നെ പെൻസിൽവാനിയയിലേക്ക് സ്വതന്ത്രമാക്കി.
ടാക്സോണമി
upright|thumb|left|അസോള ഭട്ടി വന്യജീവി സംരക്ഷണ കേന്ദ്രത്തിലെ പോത്തിന്റെ പുറത്തിരിക്കുന്ന കാറ്റിൽ ഈഗ്രറ്റ് 1758-ൽ ലിനേയസ് അദ്ദേഹത്തിന്റെ സിസ്റ്റെമ നാച്യറേയിൽ കാറ്റിൽ ഈഗ്രറ്റിനെ കുറിച്ച് ആദ്യമായി വിവരണം നല്കിയിരിക്കുന്നത് ആർഡിയ ഐബിസ് എന്നാണ്. 1855-ൽ ഇതിനെ ഇപ്പോഴത്തെ ജീനസിലേക്ക് മാറ്റിയത് ജീവശാസ്ത്രജ്ഞനായ ചാൾസ് ലൂസിയൻ ബോണോപാർട്ട് ആയിരുന്നു. upright|left|thumb|കുഞ്ഞിനു തീറ്റ കൊടുക്കുന്ന അമ്മപക്ഷി ([[അപെൻഹ്യൂൽ മൃഗശാല)]]
ജീനസ് നാമമായ ബുബുൾകസ് ലാറ്റിനിൽ കന്നുകാലികളെ മേയ്ക്കുന്നവൻ എന്നാണ് ഇതുപോലെ ഇംഗ്ലീഷ് പേരിലും കന്നുകാലികളുമായുള്ള ബന്ധത്തെ സൂചിപ്പിക്കുന്നു. ഗ്രീക്കും ലാറ്റിൻ വാക്കുമായ ഐബിസ് ആദ്യം മറ്റൊരു ജലപക്ഷിയായ സാക്രഡ് ഐബിസിനെയാണ് സൂചിപ്പിച്ചിരുന്നത്. എന്നാൽ ഇത് ഈ വർഗ്ഗത്തിൽ തെറ്റായിട്ടാണ് കാണിക്കുന്നത്. കാറ്റിൽ ഈഗ്രറ്റ് കൂടുതലും അടുത്ത ബന്ധം കാണിക്കുന്നത് ആർഡിയ ജീനസിനോടാണ്. ഗ്രേറ്റ് ഈഗ്രറ്റും (A. alba), ഹെറോൺ ഇനങ്ങളും ഇതിൽ ഉൾക്കൊള്ളുന്നു. മറ്റു ഭൂരിഭാഗം വർഗ്ഗങ്ങളും ജീനസ് ഈഗ്രറ്റയിലുൾപ്പെടുത്തിയിരിക്കുന്നു. ലിറ്റിൽ ബ്ലു ഹെറോൺ (Egretta caerulea), ലിറ്റിൽ ഇഗ്രെറ്റ്സ് (Egretta garzetta), സ്നോവി ഇഗ്രെറ്റ്സ് (Egretta thula) എന്നീ അപൂർവ്വ സങ്കരയിനങ്ങളെയും രേഖപ്പെടുത്തിയിട്ടുണ്ട്.